
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κανονισμός Λειτουργίας του Διοικητικού Συμβουλίου 


του Εθνικού Ινστιτούτου Εργασίας (Ε.Ι.Ε.). 1 

Κύρωση Κανονισμού Εσωτερικής Υπηρεσίας του Διοι¬ 
κητικού Εφετείου ΙωαννΙνων. 2 

Όροι και διαδικασία εκμισθώσεως, εκμεταλλεύσεως 
και διαχειρίσεως των Δημοσίων Λατομείων αδρανών 
υλικών. 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 96817 (1) 


Κανονισμός Λειτουργίας του Διοικητικού Συμβουλίου του 
Εθνικού Ινστιτούτου Εργασίας (Ε.Ι.Ε.). 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις της παρ. 1 εδ. δ’ του άρθρου 11 του Ν. 
2150/1993 (Α' 98) «Εθνικό Ινστιτούτο Εργασίας και άλλες 
διατάξεις». 

3. Τη γνώμη του Διοικητικού Συμβουλίου του Εθνικού Ιν¬ 
στιτούτου Εργασίας (Ε.Ι.Ε.) σχετικό πρακτικό 
6/18.11.93), αποφασίζουμε: 

Καταρτίζουμε Κανονισμό Λειτουργίας του Διοικητικού 
Συμβουλίου του Εθνικού Ινστιτούτου Εργασίας (Ε.Ι.Ε.) το 
περιεχόμενο του οποίου έχει ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΟΥ ΕΘΝΙΚΟΥ ΙΝΣΤΙΤΟΥΤΟΥ ΕΡΓΑΣΙΑΣ 

Άρθρο 1 

Αντικείμενο του Κανονισμού 

Ο Κανονισμός αυτός καθορίζει τη λειτουργία του Δ.Σ. 
του Εθνικού Ινστιτούτου Εργασίας. 

Το Εθνικό Ινστιτούτο Εργασίας θα αναφέρεται στο εξής 
για συντομία με τα αρχικά Ε.Ι.Ε. 


Άρθρο 2 
Γενικές Διατάξεις 

Το Ε.Ι. Ε. διοικείται από το Δ.Σ. όπως ορίζει ο νόμος και ο 
παρών Κανονισμός. 

Άρθρο 3 

Σύνθεση του Δ.Σ. του Ε.Ι.Ε. 

1. Το Ε.Ι.Ε. διοικείται από ενδεκαμελές διοικητικό συμ¬ 
βούλιο (Δ.Σ.) που αποτελεΐται από: 

α) Τον Πρόεδρο. 

β) Τρεις (3) εκπροσώπους της αντιπροσωπευτικότερης 
τριτοβάθμιας οργάνωσης των εργαζομένων. 

γ) Τρεις (3) εκπροσώπους των εργοδοτικών οργανώ¬ 
σεων, που συμμετέχουν στη σύναψη της Εθνικής Γενικής 
Συλλογικής Σύμβασης Εργασίας (Ε.Γ.Σ.Σ.Ε.). 

δ) Τέσσερις (4) εκπροσώπους του Κράτους, δύο (2) του 
Υπουργείου Εργασίας, έναν (1) του Υπουργείου Εθνικής 
Παιδείας & θρησκευμάτων και έναν (1) του Οργανισμού 
Απασχόλησης Εργατικού Δυναμικού (Ο.Α.Ε.Δ.). 

2. Για τον ορισμό των μελών των περιπτώσεων β’ και γ' ο 
Υπουργός Εργασίας καλεί εγγράφως τις διοικήσεις των 
αντίστοιχων οργανώσεων να υποδείξουν τους εκπροσώ¬ 
πους τους και τού αναπληρωτές τους μέσα σε προθεσμία 
είκοσι (20) ημερών από την παράδοση της πρόσκλησης. 
Οι εκπρόσωποι αυτοί πρέπει να έχουν επαρκή εξειδί- 
κευση ή πείρα στα θέματα εργασίας. 

Τα υπό στοιχείο δ’ μέλη και οι αναπληρωτές τους ορίζο¬ 
νται από τον Υπουργό Εργασίας. Πρέπει να είναι επιστή¬ 
μονες, ειδικευμένοι σε θέματα που ανάγονται στους σκο¬ 
πούς του Ε.Ι.Ε. Ο εκπρόσωπος του Υπουργείου Εθνικής 
Παιδείας & θρησκευμάτων και ο αναπληρωτής του προ- 
τείνονται από τον Υπουργό Εθνικής Παιδείας και θρη¬ 
σκευμάτων. 

3. Σε περίπτωση που οι αναφερόμενες συνδικαλιστικές 
οργανώσεις των εργαζομένων και των εργοδοτών δεν 
υποδείξουν εκπροσώπους τους μέσα στην πιο πάνω προ¬ 
θεσμία, ο Υπουργός Εργασίας διορίζει ελευθέρως τους 
εκπροσώπους αυτούς τακτικούς και αναπληρωματικούς. 

4. Ως Πρόεδρος του Δ.Σ. του Ε.Ι.Ε. επιλέγεται επιστή¬ 
μονας αναγνωρισμένου κύρους με τεκμηριωμένη ικανό¬ 
τητα και εμπειρία οργάνωσης και συντονισμού επιστημονι¬ 
κών, ερευνητικών και εκπαιδευτικών προγραμμάτων, με- 

ταξύ τριών (3) επιστημόνων, τους οποίους προτείνει ο 
Υπουργός Εργασίας. 

5. Οι προαναφερόμενοι εκπρόσωποι της παρ. 1 περ. β' 
& γ' μετά την υπόδειξή τους από τους αρμόδιους φορείς 
και πριν από τη συγκρότηση του Δ.Σ, καλούνται από τον 
Υπουργό Εργασίας να συνέλθουν σε ορισμένο χρόνο και 
τόπο για να προτείνουν υποψήφιο Πρόεδρο από τον κατά¬ 
λογο των τριών (3) προτεινομένων. Σε περίπτωση μη συμ¬ 
φωνίας καλείται να εξαιρέσει η κάθε πλευρά έναν (1) από 
τους τρεις (3) προταθέντες υποψηφίους. Ο απομένων 
υποψήφιος γίνεται Πρόεδρος του Δ.Σ. του Ε.Ι.Ε. Σε περί¬ 
πτωση εξαίρεσης του ιδίόυ υποψηφίου ή εξαίρεσης ενός 

(1) μόνο υποψηφίου, ο Υπουργός επιλέγει μεταξύ των δύο 

(2) που απομένουν. Σε περίπτωση που δεν εξαιρεθεί κα¬ 
νένας υποψήφιος, ο Υπουργός επιλέγει μεταξύ των τριών 

(3) . 

Άρθρο 4 

Συγκρότηση του Δ.Σ. 

1. Το Δ.Σ. συγκροτείται σε σώμα με απόφαση του 
Υπουργού Εργασίας, που δημοσιεύεται στην Εφημερίδα 
της Κυβερνήσεως. Με την ίδια απόφαση ορίζονται ο Πρό¬ 
εδρος και ο αναπληρωτής του, ο οποίος είναι μέλος του 
Δ.Σ. και δύο (2) αντιπρόεδροι, ο καθένας από τους 
οποίους ανήκει στους εκπροσώπους των εργαζομένων και 
των εργοδοτών αντιστοίχως. Η θητεία των μελών του Δ.Σ. 
είναι τριετής. 

2. Κατ’ εξαίρεση οι εκπρόσωποι των κοινωνικών εταί¬ 
ρων μπορούν να αντικαθίστανται μετά διετή θητεία, 
ύστερα από πρόταση των αντίστοιχων φορέων. 

3. Το Δ.Σ. μπορεΓνα λειτουργήσει και με ελλειπή συ¬ 
γκρότηση, μέχρι 6 μήνες, σε περίπτωση κατά την οποία 
μέλος του πεθάνει ή ελλείπει η αποχωρήσει για οποιοδή- 
ποτε λόγο. Καλούνται όμως πάντοτε τα αναπληρωματικά 
μέλη να παρίστανται. Πάντοτε όμως πρέπει τα εναπομεί- 
νοντα μέλη του Δ.Σ. να επαρκούν ώστε να υπάρχει η κατά 
το άρθρο 10 απαρτία κατά τη συνεδρία. 

4. Σε περίπτωση παραίτησης ή αποχώρησης για οποιον- 
δήποτε λόγο μέλους του Δ.Σ., ο αρμόδιος φορέας, Οργα¬ 
νισμός ή Υπουργείο οφείλει εντός έξι (6) μηνών να αντικα¬ 
ταστήσει το μέλος, άλλως παρίσταται ο αναπληρωματικός 
του μέχρι της λήξεως της θητείας του Δ.Σ. Σε περίπτωση 
δε που και το αναπληρωματικό μέλος αποχωρήσει για 
οποιονδήποτε λόγο και δεν αντικατασταθεί μέσα στις 
ίδιες προθεσμίες από τον φορέα του, το Δ.Σ. θα θεωρείται 
ότι έχει νόμιμη συγκρότηση. 

Άρθρο 5 

Ορισμός γραμματέα του Δ.Σ. 

Χρέη γραμματέα του Δ.Σ. εκτελεί υπάλληλος του Ε.Ι.Ε. 
που ορίζεται, με τον αναπληρωτή του, απά τον Πρόεδρο. 
Μέχρι τη στελέχωση του Ε.Ι.Ε. χρέη προσωρινού γραμμα¬ 
τέα εκτελεί υπάλληλος του Υπουργείου Εργασίας, οριζό¬ 
μενος από τον Υπουργό Εργασίας. Ο υπάλληλος αυτός, 
συντάσσει και πρακτικό για τη διαδικασία της παρ. 5 του 
άρθρου 3 του παρόντος Κανονισμού. 

Άρθρο 6 

Τόπος λειτουργίας του Δ.Σ. 

1. Το Δ.Σ. συνέρχεται στο κατάστημα όπου εδρεύει το 


Ε.Ι.Ε. 

2. Το Δ.Σ. προσωρινά και μέχρι του καθορισμού από Υο 
ίδιο του καταστήματος όπου θα έχει την έδρα του, μπορεί 
να συνέρχεται στο κατάστημα του Υπουργείου Εργασίάς ή 
οργανισμού του δημοσίου τομέα με απόφαση του Υπουρ¬ 
γού Εργασίας. 

Άρθρο 7 

Χρόνος και Διαδικασία Συγκλήσεως 
Συνεδριάσεως του Δ.Σ. 

1. ΤόΔ.Σ. του Ινστιτούτου συνεδριάζει τουλάχιστον μια 
φορά το μήνα ή συχνότερα εφόσον αυτό κρίνεται ανα¬ 
γκαίο από το ίδιο ή τον Πρόεδρο αυτού. 

2. Το Δ.Σ. συγκαλείται σε συνεδρίαση από τον Πρόεδρο 
ή όταν αυτός κωλύεται από τον αναπληρωτή Πρόεδρο, με 
προσκλήσεις που κοινοποιούνται τουλάχιστον 3 ημέρες 
προ των συνεδριάσεων, σε τακτικά και αναπληρωματικά 
μέλη και στις οποίες αναγράφεται ο τόπος, ο χρόνος και τα 
θέματα της ημερήσιας διατάξης της συνεδρίασης. 

3. Την πρόσκληση υπογράφει ο Πρόεδρος του Δ.Σ. ή ο 
αναπληρωτής του. 

4. Η πρόσκληση απευθύνεται τόσο στα τακτικά όσο και 
στα αναπληρωματικά μέλη του Δ.Σ. και κοινοποιείται στον 
Διευθυντή του Ε.Ι.Ε. 

5. Το κωλυόμενο μέλος του Δ.Σ. που αδυνατεί να συμ- 
μετάσχει σε συνεδρίαση υποχρεούται έγκαιρα να ενημε¬ 
ρώσει τον Γραμματέα του Δ.Σ. με ευθύνη του οποίου ειδο¬ 
ποιείται το αντίστοιχο αναπληρωματικό μέλος προκειμέ- 
νου να παρευρεθεί στην συνεδρίαση. 

6. Η πρόσκληση μπορεί να γίνει και με τηλεγράφημα, 
τηλετύπημα, τηλεμοιοτυπία (Ρβχ) ή τηλεφώνημα. Στις πε¬ 
ριπτώσεις αυτές γίνεται έγγραφη μνεία σε ειδικό βιβλίο, 
στο οποίο σημειώνεται και η ημερομηνία και τίθεται η υπο¬ 
γραφή του υπαλλήλου που απηύθυνε την πρόσκληση. 

7. Πρόσκληση δεν απαιτείται: 1) όταν έχουν καθοριστεί 
τακτές ημέρες συνεδρίασης γνωστές στα μέλη και 2) όταν 
ορισμένο μέλος έχει δηλώσει προηγούμενα ότι κωλύεται ή 
όταν υπάρχει αντικειμενική αδυναμία συμμετοχής του. 

8. Το Δ.Σ. μπορεί να συνέλθει σε συνεδρίαση και χωρίς 
την ανωτέρω πρόσκληση εφόσον είτε είναι παρόντες όλοι 
οι μετέχοντες σ' αυτό και εφόσον δεν υπάρχει αντίρρηση 
από κανένα, είτε αποδεικνύεται εγγράφως ότι υπάρχει συ¬ 
ναίνεση όλων των μελών αυτού για τη διεξαγωγή της συνε¬ 
δρίασης. 

9. Μετά από έγγραφη αίτηση τεσσάρων (4) τουλάχιστον 
μελών του Δ.Σ. στην οποία απαραίτητα αναφέρεται το 
θέμα που πρόκειται να συζητηθεί, υποχρεούται ο Πρόε¬ 
δρος και εφόσον αυτός κωλύεται ο αναπληρωτής Πρόε¬ 
δρος να συγκαλέσει το Δ.Σ. σε έκτακτη συνεδρίαση το αρ¬ 
γότερο μέσα σε πέντε (5) ημέρες από την υποβολή της 
σχετικής αιτήσεως στον γραμματέα του Δ.Σ. 

Άρθρο 8 

Ημερήσια Διάταξη των Συνεδριάσεων του Δ.Σ. 

1. Τα θέματα που συζητούνται στις συνεδριάσεις είναι 
τα προβλεπόμενα στην ημερήσια διάταξη, την οποία κα¬ 
ταρτίζει ο Πρόεδρος και στην οποία αναφέρονται τα θέ¬ 
ματα της συνεδρίασης. 

2. Μαζί με την ημερήσια διάταξη διανέμονται και οι έγ¬ 
γραφες εισηγήσεις που τυχόν υπάρχουν για τα θέματα αυ¬ 
τής. 

3. Συζήτηση και λήψη απόφασης επάνω σε θέμα μη 
προβλεπόμενο στην ημερήσια διάταξη μπορεί να γίνει 
κατ’ εξαίρεση εφόσον συμφωνούν στη διεξαγωγή της συ¬ 
ζήτησης τουλάχιστον τα 2/3 των παρόντων μελών. 

4. Η διάταξη της προηγουμένης παραγράφου δεν εφαρ¬ 
μόζεται στις περιπτώσεις που απαιτούνται αυξημένες 
πλειοψηφίες για την λήψη αποφάσεων. 

Άρθρο 9 

Εισηγήσεις και Εκθέσεις κατά τις Συνεδριάσεις του Δ.Σ. 

1. Στις συνεδριάσεις και προ της συζήτησης των θεμά¬ 
των της ημερήσιας διατάξης, ο Πρόεδρος ή το αρμοδίως 
εξουσιοδοτημένο μέλος του Δ.Σ. ή υπάλληλος.του Ινστι¬ 
τούτου εφόσον ζητηθεί παρουσιάζει την έκθεσή του προς 
το Δ.Σ. για την πρόοδο των εργασιών του Ινστιτούτου, ανα- 
φέροντας τα, κατά την κρίση του, σπουδαιότερα θέματα. 

2. Εφόσον ο Πρόεδρος ή το Δ.Σ. κρίνει αναγκαίο, για 
ιδιαίτερα σοβαρά θέματα της ημερήσιας διάταξης συντάσ- 
σεται έγγραφη εισήγηση, η οποία παρουσιάζεται από τον 
Προέδρο ή εξουσιοδοτημένο μέλος του Δ.Σ. ή από τον 
Διευθυντή του Ε.Ι.Ε. ή από τους αρμοδίους υπηρεσιακούς 
παράγοντες. 

Άρθρο 10 

Απαρτία και Ψηφοφορία στις Συνεδριάσεις του Δ.Σ. 

1. Για την ύπαρξη απαρτίας απαιτείται η παρουσία του¬ 
λάχιστον επτά (7) μελών του Δ.Σ. 

2. Το Δ.Σ. αποφασίζει με απλή πλειοψηφία του συνόλου 
των τακτικών μελών του. 

3α. Ειδικά για τις περιπτώσεις που αναφέρονται στο άρ¬ 
θρο 15 παρ. 2 εδάφια α', γ' & ζ’ του παρόντος Κανονισμού 
το Δ.Σ. αποφασίζει με ειδική αυξημένη πλειοψηφία επτά 
(7) ψήφων. 

6. Είναι δυνατόν και άλλα θέματα να υπαχθούν σε διαδι¬ 
κασία ειδικής αυξημένης πλειοψηφίας, εφόσον αυτό ορί¬ 
ζεται από διατάξεις άλλων Κανονισμών του Ε.Ι.Ε. 

4. Όταν έχουν διατυπωθεί περισσότερες από δύο γνώ¬ 
μες, ένεκα των οποίων είναι αδύνατη η λήψη απόφασης, η 
ασθενέστερη ή οι ασθενέστερες μερίδες οφείλουν να συ- 
ντάσσονται προς μια από τις δύο επικρατέστερες. 

5. Σε περίπτωση ισοψηφίας υπερισχύει η ψήφος του 
Προέδρου του Δ.Σ. 

6. Η ψηφοφορία ενεργείται φανερά. Τα μέλη μπορούν 
να αιτιολογούν την ψήφο τους. 

Άρθρο 11 

Εξαίρεση Μέλους του Δ.Σ. από Συνεδριάσεις 
του Οργάνου 

Σε περίπτωση που συζητείται θέμα που αφορά ιδιωτικά 
συμφέροντα μέλους του Δ.Σ. ή συγγενούς του μέχρι του 
τετάρτου (4ου) βαθμού, το μέλος αυτό δεν μπορεί να πα- 
ραστεί κατά την συζήτηση ούτε να λάβει μέρος στην ψη¬ 
φοφορία. Το Δ.Σ. παίρνει απόφαση για εξαίρεση ύστερα 
από πρόταση του ενδιαφερομένου, ο οποίος υποχρεούται 
να υποβάλλει σχετική δήλωση, ή ύστερα από πρόταση 
οποιουδήποτε άλλου μέλους του Δ.Σ. Η διάταξη αυτή 
ισχύει αντίστοιχα και για τα αναπληρωματικά μέλη του Δ.Σ. 


Άρθρο 12 

Παράσταση τρίτων σε Συνεδριάσεις του Δ.Σ. 

1. Στις Συνεδριάσεις του Δ.Σ. μπορούν, ύστερα από 
πρόσκληση του Δ.Σ. ή του Προέδρου αυτού, να παρίστα- 
νται στελέχη και υπάλληλοι του Ε.Ι.Ε. κρατικοί λειτουργοί, 
εκπρόσωποι των παραγωγικών τάξεων της εργατικής και 
εργοδοτικής πλευράς, καθώς και άλλα πρόσωπα σχετικά 
με τα ενδιαφέροντα του Ινστιτούτου. 

. 2. Αναπληρωματικά μέλη του Δ.Σ., εφόσον δεν αναπλη¬ 
ρούν στη συγκεκριμένη συνεδρίαση τα αντίστοιχα τακτικά, 
μπορούν να παρίστανται και να διατυπώνουν γνώμη μόνο 
εφόσον κρίνεται σκόπιμο από το Δ.Σ. χωρίς δικαίωμα ψή¬ 
φου. 

3. Οι αναφερόμενοι στις παρ. 1 & 2 του παρόντος άρ¬ 
θρου ενημερώνουν το Δ.Σ. επί των θεμάτων για τα οποία 
εκλήθησαν και έχουν την δυνατότητα να εκφράσουν τις 
απόψεις τους. 

Άρθρο 13 

Πρακτικά Συνεδριάσεων του Δ.Σ. 

1. Κατά τις συνεδριάσεις του Δ.Σ. τηρούνται πρα¬ 
κτικά. 

2. Τα πρακτικά κάθε συνεδρίασης δακτυλογραφούνται 
και κατά την επομένη συνεδρίαση του Δ.Σ. αναγιγνώσκο¬ 
νται και επικυρώνονται. 

3. Εάν η επικύρωση των πρακτικών δεν είναι δυνατόν να 
γίνει στην επόμενη συνεδρίαση, μπορεί να αναβληθεί για 
την μεθεπόμενη. 

4. Τα πρακτικά των συνεδριάσεων προσυπογράφονται 
από όλα τα παρόντα στη συνεδρίασή μέλη και τον Γραμμα- 
τέα του Δ.Σ. 

5. Σε επείγουσες περιπτώσεις με απόφαση του Δ.Σ. τα 
πρακτικά μπορεί να επικυρώνονται αυθημερόν. 

Άρθρο 14 

Όροι ανακοίνωσης των συζητήσεων 
των.Συνεδριάσεων του Δ.Σ. 

1. Με απόφαση του Δ.Σ. μπορεί να δίνεται για δημο¬ 
σίευση περίληψη για τις συζητήσεις που έγιναν και τις 
αποφάσεις που έχουν ληφθεί. 

2. Δεν επιτρέπεται η δημοσίευση ή δημοσιοποίηση των 
πρακτικών των συνεδριάσεων χωρίς ειδική γι’ αυτό από¬ 
φαση του Δ.Σ. 

Εκτός των μελών του Οργάνου, αντίγραφα ή αποσπά¬ 
σματα των πρακτικών μπορούν να λαμβάνονται από ενδια- 
φερόμενους μόνο ύστερα από σχετική απόφαση του Προ¬ 
έδρου. 

Άρθρο 15 

Αρμοδιότητες του Διοικητικού Συμβουλίου 

1. Το Δ.Σ. είναι γενικά αρμόδιο σε θάματα αναγόμενα 
στη διοίκηση του Ε.Ι.Ε., τη διαχείριση των πόρων και της 
περιουσίας του και τη λήψη κάθε μέτρου για την εκπλή¬ 
ρωση των σκοπών του. 

2. Ειδικότερα το Δ.Σ. έχει τις ακόλουθες αρμοδιότη¬ 
τες: 

α) Καταρτίζει τον ετήσιο προϋπολογισμό, τον ισολογι¬ 
σμό και τον απολογισμό του Ε.Ι.Ε., τους οποίους υποβάλ¬ 
λει για έγκριση στον Υπουργό Εργασίας. 

β) Εγκρίνει τα επιστημονικά, ερευνητικά και επιμορφω¬ 
τικά προγράμματα του Ε.Ι.Ε. 

γ) Επιλέγει και προσλαμβάνει τον Διευθυντή του Ε.Ι.Ε. 
Επίσης αποφασίζει και προσλαμβάνει τους προϊσταμέ¬ 
νους των τμημάτων και το λοιπό προσωπικό, μετά απά ει¬ 
σήγηση του Διευθυντή. 

δ) Συνιστά υπηρεσιακές μονάδες, ομάδες εργασίας, 
επιτροπές και παραρτήματα στα πλαίσια των σκοπών του. 
Τα παραρτήματα διοικούνται κατά το πρότυπο του Ε.Ι.Ε. 

ε) Πραγματοποιεί δαπάνες βάσει του εγκεκριμένου 
προϋπολογισμού. 

στ) Μεταβιβάζει αρμοδιότητες στον Πρόεδρο, στους 
αντιπροέδρους, τα μέλη του, τον Διευθυντή του Ε.Ι.Ε. και 
τους προϊσταμένους των τμημάτων. 

ζ) Αναθέτει ειδικά καθήκοντα, στα αναφερόμενα στο 
στοιχείο στ' της παρ. 2 του παρόντος άρθρου πρό¬ 
σωπα. 

η) Ορίζει τα καθήκοντα του αναπληρωτή του Προέδρου 
του Δ.Σ. και του Διευθυντή. 

θ) Καταρτίζει τους κανονισμούς του άρθρου 11 του Ν. 
2150/93. 

ι) Αποφασίζει στα πλαίσια του νόμου για κάθε θέμα που 
δεν ρυθμίζεται από τις διατάξεις των Κανονισμών του 
Ε.Ι.Ε. 

ια) Το Δ.Σ. συνεδριάζει και αποφασίζει εγκύρως, έστω 
και χωρίς εισήγηση υπηρεσιακών παραγόντων, μέχρις 
ότου γίνει η στελέχωση του Ινστιτούτου. 

Άρθρο 16 
Τελικές Διατάξεις 

1. Είναι δυνατή η μερική ή στο σύνολό του τροποποίηση 
του παρόντος Κανονισμού με απόφαση του Δ.Σ. Στην πε¬ 
ρίπτωση της μερικής τροποποίησης του Κανονισμού αυ¬ 
τού επανεκδίδεται νέος σε ενιαίο κείμενο, που περιλαμ¬ 
βάνει και τις τροποποιημένες διατάξεις. 

2. Η ισχύς του παρόντα Κανονισμού αρχίζει από τη δη¬ 
μοσίευση της σχετικής Υπουργικής απόφασης στην Εφη¬ 
μερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 1993 

Ο ΥΠΟΥΡΓΟΣ 

ΕΥΑΓΓ. ΓΙΑΝΝΟΠΟΥΛΟΣ 
- 1 - 

Αριθ. 130377 (2) 

Κύρωση Κανονισμού Εσωτερικής Υπηρεσίας του Διοικητι¬ 
κού Εφετείου Ιωαννίνων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ 35/Α726.2.1988), όπως αντι- 
καταστάθηκε από το άρθρο 5 του Ν. 1868/1989 (ΦΕΚ 
230/Α710.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προστέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπο¬ 


λογισμού. 

4. Το έγγραφο του Διοικητικού Εφετείου Ιωαννίνων με 
τον αριθμό 936/24.11.1993, αποφασίζουμε: 

Κυρώνουμε τον Κανονισμό της εσωτερικής Υπηρεσίας 
του Διοικητικού Εφετείου Ιωαννίνων όπως καταρτίστηκε 
με την απόφαση της Ολομέλειας του δικαστηρίου αυτού 
με τον αριθμό 2/1993 η οποία έχει ως εξής: 

Άρθρο 1 

Συγκρότηση Υπηρεσιών 

Το Διοικητικό Εφετείο Ιωαννίνων λειτουργεί σε ένα σχη¬ 
ματισμό αρμόδιο για τις διαφορές ουσίας και ακυρωτικής 
δικαιοδοσίας. Για τις διαφορές αυτές τηρούνται χωριστά 
βιβλία (δημοσιευομένων αποφάσεων, ασκουμένων ενδί¬ 
κων μέσων, πρωτοκόλλου, πινάκια συζητουμένων υποθέ¬ 
σεων κ.λπ.). 

Όλες οι διαδικαστικές ενέργειες, διασκέψεις και γε¬ 
νικά η διεξαγωγή της υπηρεσίας του Δικαστηρίου πραγμα¬ 
τοποιούνται στο δικαστικό κατάστημα. Η δημόσια συζή¬ 
τησή των εκδικαζομένων υποθέσεων και η δημοσίευση 
των αποφάσεων γίνεται στην αίθουσα συνεδριάσεων του 
Δικαστηρίου που ορίζεται σύμφωνα με το άρθρο 18 του Ν. 
1756/1988. 

Άρθρο 2 

Τμήματα Συνεδριάσεων, Αντικείμενο και 
Τρόπος Συγκρότησης αυτών 

Ενόψει του αριθμού των προβλεπομένων οργανικών θέ¬ 
σεων των δικαστών (1 Πρόεδρος Εφετών Δ.Δ., 2 εφέτες 
Δ.Δ.), το Διοικητικό Εφετείο Ιωαννίνων λειτουργεί σε ένα 
Τμήμα, το οποίο μπορεί να δικάζει οποιαδήποτε υπόθεση 
έχει εισαχθεί στο Δικαστήριο και υπάγεται στην αρμοδιό- 
τητά του με τριμελή σύνθεση. Γ ια τις υποθέσεις που εκδι- 
κάζονται από πενταμελές Δικαστήριο, συμπληρώνεται η 
σύνθεση σύμφωνα με τις οικείες διατάξεις. Το ίδιο συμ¬ 
βαίνει και αν δεν είναι δυνατή η συγκρότηση του Δικαστη¬ 
ρίου με τριμελή σύνθεση λόγω απουσίας, κωλύματος κ.λπ. 
κάποιου Εφέτη. Τον Πρόεδρο του Δικαστηρίου κωλυό¬ 
μενο αναπληρώνει ο αρχαιότερος κατά διορισμό Εφέτης 
του Δικαστηρίου. 

Άρθρο 3 

Αριθμός δικασίμων και υποθέσεων καθεμιάς δικάσιμο 
Ημέρες και ώρες συνεδριάσεων 

1 .Ορίζεται μία (1) συνεδρίαση κατά μήνα, στην οποία 
συζητούνται πάσης φύσεως υποθέσεις (πενταμελούς ή 
τριμελούς συνθέσεως, καθώς και προεδρικής διαδικα¬ 
σίας). 

2. Οι υποθέσεις που προσδιορίζονται για εκδίκαση σε 
μηνιαία βάση, είναι ανάλογες προς τον εκάστοτε αριθμό 
των δικαστών που υπηρετούν στο Διοικητικό Εφετείο, έτσι 
ώστε ν' ανατίθενται σε κάθε δικαστή (10-17) υποθέσεις 
κατά μήνα, στις οποίες συμπεριλαμβάνονται 2-3 προσφυ¬ 
γές του Ν. 1406/1983 για διαφορές από διοικητικές συμ¬ 
βάσεις. 

3. Σε εξαιρετικές περιπτώσεις (ως-λ.χ. ομοειδείς υπο¬ 
θέσεις απλής φύσεως, σοβαροί λόγοι σε αιτήσεις προτι¬ 
μήσεων) είναι δυνατόν ο αριθμός των υποθέσεων να αυξά¬ 
νει κατά ποσοστό έως και 20%. Ο προσδιορισμός των 
υποθέσεων γίνεται από τον Πρόεδρο του Δικαστηρίου. Η 

εκδίκαση των υποθέσεων της προεδρικής διαδικασίας και 
των αιτήσεων αναστολών γενικώς προσδιορίζεται με 
πράξη του Προέδρου. 


4. Η ημέρα που θα συνεδριάζει το Δικαστήριο ορίζεται η 
δεύτερη ή τέταρτη Τετάρτη του μήνα και ώρα η 10.30" 
π.μ. 

Άρθρο 4 

Γραμματεία του Δικαστηρίου 

Ενόψει του συνολικού αριθμού των προβλεπομένων ορ¬ 
γανικών θέσεων των υπαλλήλων της γραμματείας του 
Διοικητικού Εφετείου Ιωαννίνων (3 δικ. υπαλλήλων, 1 δα- 
κτυλογράφου και 2 επιμελητών) δεν είναι δυνατή προς το 
παρόν η διαίρεση του προσωπικού της και η διάρθρωσή 
του σε τμήματα. Μετά απ’ αυτό, η γραμματεία του Δικα¬ 
στηρίου λαμβάνει το ακόλουθο σχήμα: 

Α. Διεύθυνση των υπηρεσιών της γραμματείας 

Ο Γραμματέας του Δικαστηρίου (Προϊστάμενος) διευ¬ 
θύνει τις υπηρεσίες της γραμματείας σύμφωνα με τις 
εντολές του Προϊσταμένου του Δικαστηρίου (Προέδρου 
Εφετών), δίνει τις αναγκαίες οδηγίες στο προσωπικό της 
και ασκεί όλα τα καθήκοντα που ορίζονται στο άρθρο 10 
του Ν. 1756/1988, όπως αντικαταστάθηκε από το άρθρο 
2 του Ν. 1868/1989. Επί πλέον ασχολείται με τα μισθοδο- 
τικά, την αλληλογραφία του Δικαστηρίου κ.λπ. γενικής «ρύ¬ 
σεως καθήκοντα. 

Β. Τμήμα Γραμματείας 

Στα αντικείμενα του τμήματος αυτού περιλαμβάνονται 
ιδίως η παραλαβή και καταχώρηση στα οικεία βιβλία των 
ασκουμένων εφέσεων κατά πρωτόδικων αποφάσεων και 
των ασκουμένων ενώπιον του Δικαστηρίου ενδίκων μέσων 
και βοηθημάτων (προσφυγών, αιτήσεων ακυρώσεως, 
αναιρέσεων, αιτήσεων διορθώσεως αποφάσεως, ανακο¬ 
πών κ.λπ.), η προπαρασκευή εκδικάσεως, η συμμετοχή 
στις συνεδριάσεις του Δικαστηρίου, η σύνταξη των πρα¬ 
κτικών, εκθέσεων, πράξεων και άλλων εγγράφων που 
απαιτεί ο νόμος για την πιστοποίηση των δικαστικών ενερ¬ 
γειών, η δημοσίευση, καθαρογραφή, διόρθωση και υπο¬ 
γραφή των αποφάσεων και των αντιγράφων τόυς και η πα¬ 
ράδοσή τους στους επιμελητές με εντολή για κοινοποίηση 
στους διαδίκους, η σύνταξη των μηνιαίων στατιστικών 
στοιχείων, η συγκρότηση και διαφύλαξη του αρχείου, κα¬ 
θώς και κάθε άλλη ενέργεια αναγκαία για τη λειτουργία 
της Υπηρεσίας. Με πράξη του Προϊσταμένου του Δικα¬ 
στηρίου ορίζεται ο υπάλληλος που θα χειρίζεται και θα εί¬ 
ναι υπεύθυνος για τον ηλεκτρονικό υπολογιστή του Δικα¬ 
στηρίου. 

Γ. Επιμελητές του Δικαστηρίου 

Οι επιμελητές του Δικαστηρίου εκτελούν τις εργασίες 
που προβλέπονται από τις διατάξεις του άρθρου 9 του 
Ν.Δ. 1025/1971 και του άρθρου 10 παρ. 8 του Ν. 1756/ 

1988, όπως αντικαταστάθηκε με το άρθρο 2 του Ν. 1868/ 

1989, καθώς και εκείνες που ορίζονται από τον Πρόεδρο 
και τον Γραμματέα του Δικαστηρίου. 


Άρθρο 5 

Προσδιορισμός υποθέσεων για το χρονικό διάστημα 

πριν από τις δικαστικές διακοπές και πριν και μετά 
τις εορτές του Πάσχα και των Χριστουγέννων 

Δεν προσδιορίζονται τρέχουσες υποθέσεις στο Δικα¬ 
στήριο πριν από τις δικαστικές διακοπές για το από 17 έως 
30 Ιουνίου κάθε δικαστικού έτους χρονικό διάστημα, κα¬ 
θώς και για τα χρονικά διαστήματα α) της Μεγάλης Εβδο¬ 
μάδας και της εβδομάδας της Διακαινησίμου β) από της 
20ής Δεκεμβρίου κάθε έτους έως και της 8ης Ιανουάριου 
του επομένου έτους. Κατά τα χρονικά αυτά διαστήματα 
μπορούν να προσδιορίζονται μόνο κατεπείγουσες υποθέ¬ 
σεις, όπως α) αναστολές εκτελέσεως δικαστικών αποφά¬ 
σεων (άρθρο 159 Κ.Φ.Δ. και άρθρο 20 παρ. 4 του Ν. 
1868/1989) και β) αναστολές εκτελέσεως διοικητικών 
πράξεων (άρθρο 52 Π.Δ. 18/1989 και 31 Π.Δ. 341 /1978). 

Άρθρο 6 

Σύγκληση της Ολομέλειας του Δικαστηρίου 

1. Η Ολομέλεια του Δικαστηρίου συγκαλείται με πράξη 
του Προϊσταμένου. Στην πράξη αυτή ορίζονται ο τόπος και 
ο χρόνος της συνεδριάσεως και τα θέματα με τα οποία θα 
ασχοληθεί η Ολομέλεια ενώ όπου είναι αναγκαίο ορίζονται 
και ο δικαστής ή οι δικαστές που θα εισηγηθούν τα θέματα 
αυτά. 

2. Η πράξη αυτή γνωστοποιείται οκτώ (8) τουλάχιστον 
ημέρες πριν από την ημέρα συνεδριάσεως της Ολομέ¬ 
λειας με ανάρτησή της στο χώρο ανακοινώσεων και θυρο- 
κόλλησή της στο γραφείο διασκέψεων (γραφείο Προέ¬ 
δρου) του Δικαστηρίου. Με την ανάρτηση και θυροκόλ- 
ληση, για τις οποίες και συντάσσεται σχετικά πράξη από 
τον Γραμματέα του Δικαστηρίου, δημιουργείται και τεκμή¬ 
ριο γνώσεως για τα μέλη της Ολομέλειας. 

3. Η Ολομέλεια συγκαλείτάι υποχρεωτικώς από τον 
Προϊστάμενο του Δικαστηρίου σύμφωνα με το άρθρο 14 
του Ν. 1756/1988, όπως αντικαταστάθηκε με το άρθρο 3 
του Ν. 1868/1989, όταν αυτό ζητηθεί με γραπτή αίτηση 
από το ένα τρίτο (1 /3) τουλάχιστον των μελών που υπηρε¬ 
τούν στο Δικαστήριο. Στην αίτηση αυτής εκτός από τα 
ονοματεπώνυμα και τις υπογραφές των μελών που ζητούν 
τη σύγκληση της Ολομέλειας αναγράφονται και τα θέματα 
με τα οποία θ’ ασχοληθεί αυτή. Ο Προϊστάμενος με πράξη 
του συγκαλεί την Ολομέλεια μέσα σε δεκαπέντε (15) το 
πολύ ημέρες από την υποβολή σ’ αυτόν της αιτήσεως και 
ορίζει δύο το πολύ δικαστές για να εισηγηθούν σχετικά με 
τα προτεινόμενα θέματα. Κατά τα λοιπά εφαρμόζονται 
όσα ορίζονται στην παρ. 2. 

Άρθρο 7 

Κατάρτιση των τμημάτων διακοπών 

1. Το μήνα Απρίλιο κάθε έτους η Ολομέλεια του Δικα¬ 
στηρίου καταρτίζει τα Τμήματα διακοπών του Δικαστηρίου 
και ορίζει την ημέρα και την ώρα συνεδριάσεως κάθε τμή¬ 
ματος, τους δικαστές που θα υπηρετήσουν στα τμήματα 
αυτά και το είδος και τον αριθμό των υποθέσεων που θα 
εκδικάζονται κατά το χρονικό αυτό διάστημα, λαμβάνο- 
ντας υπόψη όσα ορίζονται ειδικότερα στο άρθρο 32 του Ν. 
1756/1988. 

2. Η απόφαση αυτή υποβάλλεται στον Υπουργό της Δι- 

καιοσύνης το δεύτερο δεκαήμερο του Μαίου. 

Άρθρο 8 

Στις συνεδριάσεις της Ολομέλειας παρίσταται και ο 
Γραμματέας του Δικαστηρίου ο οποίος και τηρεί πρακτικά 
με τη δική του ευθύνη και ευθύνη του Προέδρου του Δικα¬ 
στηρίου ή του αναπληρωτή του που διευθύνει τις εργασίες 
της Ολομέλειας. 

Άρθρο 9 

Οι αποφάσεις της Ολομέλειας καθώς και τα σχετικά 
πρακτικά υπογράφονται από τον Προϊστάμενο του Δικα¬ 
στηρίου ή τον αναπληρωτή του, που διηύθυνε τη συζήτηση 
και από τον Γραμματέα. Ο κανονισμός όμως της εσωτερι¬ 
κής υπηρεσίας και κάθε τροποποίησή του υπογράφεται 
από όλα τα μέλη του Δικαστηρίου που παρέστησαν κατά 
τη σχετική συζήτηση και το Γ ραμματέα. 

Άρθρο τελευταίο 

Η ισχύς του Κανονισμού τούτου αρχίζει από 1.1.1994 
εκτός από τη διάταξη της παρ. 4 του άρθρου 3, η ισχύς της 
οποίας αρχίζει από 16.9.1994. 

Ο Πρόεδρος Ο Γραμματέας 

Ν. ΒΑΒΟΥΡΗΣ Β. ΛΥΚΟΓΕΩΡΓΟΣ 

Τα Μέλη 

Ε. ΠΑΝΑΓΙΩΤΟΠΟΥΛΟΣ, Μ. ΤΣΙΡΑΚΑΚΗ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 
-♦- 

Αριθ. Δ10/Φ68/ΟΙΚ. 30842 (3) 

Όροι και διαδικασία εκμισθώσεως, εκμεταλλεύσεως και 

διαχειρίσεως των Δημοσίων Λατομείων αδρανών υλι¬ 
κών. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη τις διατάξεις: 

1. Του Ν. 1428/84 «Εκμετάλλευση λατομείων αδρανών 
υλικών και άλλες διατάξεις» (ΦΕΚ 43/Α'). 

2. Των άρθρων 45 και 57 του Ν. 998/79 «Περί προστα¬ 
σίας των δασών και δασικών εν γένει εκτάσεων της χώ¬ 
ρας» (ΦΕΚ 284/Α). 

3. Του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α ). 

4. Του άρθρου 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών 
επαγγελματίων και άλλες διατάξεις» (ΦΕΚ 154/Α). 

5. Του Ν. 2115/93 «Τροποποίηση, αντικατάσταση και 
συμπλήρωση διατάξεων του Ν. 1428/84 «Εκμετάλλευση 
λατομείων αδρανών υλικών και άλλες διατάξεις» (ΦΕΚ 
15/Α) και ειδικότερα τα άρθρα 3,4,5,6,7,8,9,10 και 20 
αυτού. 

6. Του Π.Δ. 437/85 «Καθορισμός και ανακατανομή των 
αρμοδιοτήτων των Υπουργείων» (ΦΕΚ 157/Α). 

7. Του Π.Δ. 381/89 «Οργανισμός του Υπουργείου Βιο¬ 


μηχανίας, Ενεργείας και Τεχνολογίας» (ΦΕΚ 168/Α). 

8. Της Κοινής Υπουργικής Αποφάσεως 69269/5387/ 
24.10.90 (ΦΕΚ 678/Β ) «Κατάταξη έργων και δραστηριο¬ 
τήτων σε κατηγορίες, περιεχόμενο Μελέτης Περιβαλλο¬ 
ντικών Επιπτώσεων (Μ.Π.Ε.), καθορισμός περιεχομένου 
ειδικών περιβαλλοντικών μελετών (Ε.Μ.Π.) και λοιπές συ¬ 
ναφείς διατάξεις σύμφωνα με τον Ν. 1650/1986». 

9. Της Κοινής Αποφάσεως Δ15/Φ19/26622/21.10.93 
(ΦΕΚ 830/Β722.10.93) του Πρωθυπουργού και του 
Υπουργού Βιομηχανίας, Ενεργείας και Τεχνολογίας «Ανά¬ 
θεση αρμοδιοτήτων στον Υφυπουργό Βιομηχανίας, Ενερ- 
γείας και Τεχνολογίας Χρήστο Πάχτα». 

10. Του ισχύοντος Κανονισμού Μεταλλευτικών και Λα¬ 
τομικών Εργασιών (ΦΕΚ 931/Β731.12.84), αποφασί¬ 
ζουμε: 

Καθορίζουμε τους όρους και τη διαδικασία εκμισθώ- 
σεως, εκμεταλλεύσεως και διαχειρίσεως Δημοσίων Λατο¬ 
μείων αδρανών υλικών ως εξής: 

Άρθρο 1 

Τρόπος εκμισθώσεως Δημοσίων Λατομείων 

1. Τα λατομεία αδρανών υλικών, που ανήκουν στην κυ¬ 
ριότητα του Δημοσίου εκμισθώνονται από τον αρμόδιο 
Νομάρχη αποκλειστικό μετά από πλειοδοτική δημοπρα¬ 
σία, με εξαίρεση τα λατομεία που είναι αναγκαία για την 
εκτέλεση εθνικού ή διανομαρχιακοϋ δημοσίου έργου, τα 
οποία και μόνο είναι δυνατό να εκμισθώνονται με απ’ ευ¬ 
θείας σύμβαση στον ανάδοχο του έργου. 

2. Η εκμίσθωση Δημοσίων Λατομείων εκτός λατομικών 
περιοχών της παρ. 2 του άρθρου 8 του Ν. 2115/93 διενερ- 
γείται μόνον εφόσον διαπιστωθεί με τη διαδικασία της 
παρ. 3 του άρθρου 10 του Ν. 1428/84 ότι δεν συντρέχουν 
οι απαγορευτικοί της λατομείας λόγοι που αναφέρονται 
στις παραγράφους 1 και 2 του άρθρου 10 και οι περιορι¬ 
σμοί και απαγορεύσεις της παρ. 4 του άρθρου 3 και της 
παρ. 1 του άρθρου 4 του Ν. 1428/84, όπως οι διατάξεις 
αυτές τροποποιήθηκαν με τον Ν. 2115/93. 

3. Για την εκμίσθωση λατομείων εντός λατομικών πε¬ 
ριοχών, δεν απαιτείται έρευνα περί της συνδρομής, ή μη 
των απαγορευτικών λόγων και περιορισμών της προηγου- 
μένης παραγράφου. 

ΜΕΡΟΣ Α' 

ΕΚΜΙΣΘΩΣΗ ΜΕ ΔΗΜΟΠΡΑΣΙΑ 

Άρθρο 2 

Προϋποθέσεις για την εκμίσθωση 

1. Πριν από την έκδοση της διακηρύξεως δημοπρασίας 
για την εκμίσθωση Δημοσίων Λατομείων εντός λατομικών 
περιοχών πρέπει να έχουν ολοκληρωθεί οι διαδικασίες χω¬ 
ροταξικής κατανομής κατά την παρ. 2 του άρθρου 4 του Ν. 
2115/93 και να έχει εκδοθεί η απόφαση του Νομάρχου 
της παρ. 3 του ίδιου άρθρου περί κατανομής της δαπάνης 
εκτελέσεως των έργων υποδομής στους υποψηφίους μι¬ 
σθωτές των λατομικών χώρων της λατομικής περιοχής. 

2. Πριν από την έκδοσή της διακηρύξεως της δημοπρα¬ 
σίας για την εκμίσθωση δημοσίων λατομείων αδρανών υλι¬ 
κών εκτός λατομικών περιοχών των περιπτώσεων α και β 
της παρ. 2 του άρθρου 8 του Ν. 2115/93 απαιτείται η έκ¬ 
δοση αποφάσεως του Νομάρχη μετά τη διατύπωση αίτιο- 

λογημένης γνώμης του Νομαρχιακού Συμβουλίου ότι συ¬ 
ντρέχουν οι προϋποθέσεις που καθορίζονται από τις εν 
λόγω διατάξεις. 

Ειδικότερα: 

α. Για την εφαρμογή της διατάξεως της περιπτώσεως α 
πρέπει να έχει ολοκληρωθεί η διαδικασία του άρθρου 3' 
του Ν. 2115/93 χωρίς να καταστεί δυνατός ο καθορισμός 
λατομικής περιοχής σε συγκεκριμένη επαρχία ή νήσο και 
να έχει εκδοθεί η σχετική αιτιολογημένη απόφαση του Νο¬ 
μάρχη. 

β. Γ ια την εφαρμογή της περιπτώσεως β της παρ. 2 του 
άρθρου 8 του Ν. 2115/93 απαιτείται η υποβολή εκθέσεως 
του Ινστιτούτου Γεωλογικών και Μεταλλευτικών Ερευνών 
(Ι.Γ.Μ.Ε.) για την καταλληλότητα του πετρώματος ως 
προς την συγκεκριμένη χρήση. 

Η δαπάνη εκτελέσεως των απαιτουμένων για την εκπό¬ 
νηση της εν λόγω εκθέσεως εργασιών, ανήκει στην κατη¬ 
γορία δαπανών για εργασίες του ΙΓΜΕ υπέρ τρίτων και βα¬ 
ρύνει τον πλειοδότη που θα αναδειχθεί από τη δημοπρα¬ 
σία. 

Άρθρο 3 
Διακήρυξη 

1. Η διακήρυξη της δημοπρασίας συντάσσεται από την 
αρμοδία Υπηρεσία της Νομαρχίας και κοινοποιείται στην 
αρμοδία Υπηρεσία του Υπουργείου Βιομηχανίας, Ενέρ¬ 
γειας και Τεχνολογίας. 

2. Στη διακήρυξη πρέπει απαραιτήτως να περιλαμβάνο¬ 
νται: 

α. Περιγραφή των ορίων του δημοσίου λατομικού χώρου 
που πρόκειται να εκμισθωθεί, τα οποία θα προσδιορίζο¬ 
νται με ορθογώνιες αζιμουθιακές συντεταγμένες εξαρτη¬ 
μένες από το Εθνικό Τριγωνομετρικό Δίκτυο, καθώς και το 
εμβαδόν αυτού. 

β. Ο Δήμος ή η Κοινότητα στην οποία βρίσκεται ο λατο¬ 
μικός χώρος καθώς και η θέση αυτού. 

γ. Η διάρκεια της μισθώσεως (εικοσαετής με δυνατό¬ 
τητα παρατάσεως ανά πενταετία μέχρι συμπληρώσεως 
τριακονταετίας). 

δ. Το ύψος της τιμής πωλήσεως των αδρανών υλικών, 
με βάση την οποία θα κρθορίζεται το ύψος του προσφε- 
ρομένου ετησίου αναλογικού μισθώματος. Ως τιμή πωλή¬ 
σεως θα λαμβάνεται ποσοστό επί της εκάστοτε ισχύουσας 
βοηθητικής τιμής 622 θραυστού υλικού λατομείου σταθε¬ 
ροποιημένου τύπου της εγκεκριμένης Αναλύσεως Τιμών 
και Περιγραφικού Τιμολογίου Έργων Οδοποιίας εκδό- 
σεως 1975 (απόφαση Υπουργού Δημοσίων Έργων αριθ. 
Γ3Β/0/12/134-Ω/2.6.75 ΦΕΚ 1198/Β ). 

ε. Το ποσοστό του προσφερομένου συνολικού ετησίου 
μισθώματος, βάσει του οποίου θα καθορίζεται το ύψος 
της εγγυητικής επιστολής συμμετοχής στη δημοπρασία, 
το οποίο δεν πρέπει να είναι μικρότερο του 20%, ούτε με¬ 
γαλύτερο του 70%. 

στ. Όρος ότι ο συναγωνισμός μεταξύ των πλειοδοτών 
γίνεται επί του παγίου, του αναλογικού μισθώματος και 
της ελάχιστης ετήσιας παραγωγής. 

ζ. Όρος ότι κάθε πλειοδότης οφείλει να παραδώσει 
στην επιτροπή διενεργείας της δημοπρασίας, εντός του 
καθορισμένου στη διακήρυξη χρόνου, σφραγισμένο φά- 
κελλο, ο οποίος θα περιέχει: 

I. Την προσφορά η οποία πρέπει να περιλαμβάνει: 
ϊ) Πλήρη στοιχεία του πλειοδότη. 


ϋ) Το προσφερόμενο πάγιο μίσθωμα, εκφραζόμενο σε 
δραχμές/στρέμμα. 

ίϋ) Την ετήσια παραγωγή, εκφραζομένη σε τόννους ή 
κυβικά μέτρα, αναλόγως με τη διακήρυξη θραυστού υλι¬ 
κού. 

ίν) Το αναλογικό μίσθωμα εκφραζόμενο σε ποσοστό επί 
τοις εκατό επί της προσδιοριζομένης κατά την περίπτωση 
δ τιμής πωλήσεως. 

II. Εγγυητική επιστολή αναγνωρισμένης Τραπέζης συμ¬ 
μετοχής στη δημοπρασία, η οποία θα είναι ισχύος δεκαο¬ 
κτώ μηνών, ποσού Ισου με το προκύπτον βάσει του καθο- 
ριζομένου από την διακήρυξη ποσοστού (περ. ε) επί του 
προσφερομένου ελάχιστου ετησίου συνολικού μισθώμα¬ 
τος. 

Το ελάχιστο προσφερόμενο συνολικό ετήσιο μίσθωμα 
ορίζεται ως το άθροισμα του προσφερομένου ετησίου πα¬ 
γίου μισθώματος και του προσφερομένου ετησίου αναλο¬ 
γικού μισθώματος. 

Το ετήσιο πάγιο προσφερόμενο μίσθωμα προκύπτει 
από το γινόμενο του προσφερομένου παγίου μισθώματος 
(περ. γ I ϋ) σε δραχμές/στρέμμα, επί την έκταση του λατο¬ 
μικού χώρου εκφραζομένη σε στρέμματα. Το προσφερό¬ 
μενο ελάχιστο ετήσιο αναλογικό μίσθωμα προκύπτει από 
το γινόμενο του προσφερομένου αναλογικού μισθώματος 
(επί τοις εκατό, περ. γ.Ι.ίν) επί την καθοριζομένη στη δια¬ 
κήρυξη τιμή πωλήσεως (περ. δ) εκφραζομένη σε δρχ./κ.μ. 
ή σε δρχ./τόννο επί την προσφερομένη ελάχιστη ετήσια 
παραγωγή (περ. γ.Ι.ΐϋ). 

Εφόσον πρόκειται για λατομεία της περ. β της παρ. 2 
του άρθρου 8 του Ν. 2115/93 (πετρώματα κατάλληλα για 
τσιμεντοβιομηχανίες) μαζί με τα προαναφερθέντα στοι¬ 
χεία ο φάκελλος πρέπει να περιλαμβάνει και την άδεια λει¬ 
τουργίας του εργοστασίου παραγωγής τσιμέντου. 

Σε περίπτωση κατά την οποία ο λατομικός χώρος περιέ¬ 
χει πετρώματα κατάλληλα για την παραγωγή ασβέστη, 
μαζί με τα προαναφερθέντα στοιχεία (I) και (II) ο φάκελλος 
πρέπει να περιλαμβάνει: 

ί) Καταστατικό συνεταιρισμού ασβεστοποιών, αν η πα¬ 
ραγωγή ασβέστη γίνεται από συνεταιρισμό. 

ϋ) Αντίγραφο της αδείας λειτουργίας του εργοστασίου 
παραγωγής ασβέστου ή των αδειών λειτουργίας των εργο¬ 
στασίων των μελών του συνεταιρισμού. 

ίϋ) Έκθεση στην οποία θα τεκμηριώνονται η ποσότητα 
του πετρώματος που απαιτείται ετησίως για την τροφοδο¬ 
σία του εργοστασίου ή των εργοστασίων προκειμένου για 
συνεταιρισμό καθώς και η αδυναμία καλύψεως των ανα¬ 
γκών αυτών (ποσοτικώς και ποιοτικώς) από τις λατομικές 
περιοχές ή τα λειτουργούντα λατομεία της περιοχής. 

η) Ο χρόνος ενάρξεως της παραγωγικής διαδικασίας 
του λατομείου, που δεν πρέπει να είναι μικρότερος των 
δώδεκα μηνών, ούτε μεγαλύτερος των εικοσιτεσσάρων 
μηνών από της υπογραφής της συμβάσεως μισθώσεως. 

θ) Η προθεσμία υποβολής χρονοδιαγράμματος για τις 
εργασίες ενεργοποιήσεως του λατομικού χώρου. 

ι) Όρος ότι σε περίπτωση παρεκλίσεως από το χρονο¬ 
διάγραμμα εργασιών, ο Νομάρχης προβαίνει στην άμεση 
καταγγελία της συμβάσεως και στην παραχώρηση του χώ¬ 
ρου, του λατομείου στον αμέσως επόμενο πλειοδότή με 
τους ίδιους όρους. 

ια) Όρος ότι μέχρι της προθεσμίας ενάρξεως της παρα¬ 
γωγικής διαδικασίας, ο μισθωτής υποχρεούται στην κατα¬ 
βολή μόνο του παγίου μισθώματος. Μετά την παρέλευση 

της προθεσμίας αυτής ο μισθωτής υποχρεούται στην κα¬ 
ταβολή ετησίου αναλογικού μισθώματος που προσδιορί¬ 
ζεται ως το γινόμενο του προσφερθέντος αναλογικού μι¬ 
σθώματος (ποσοστού) επί τις πωληθείσες ποσότητες επί 
την τιμή πωλήσεως επ’ αυτοκινήτου στον χώρο του λατο¬ 
μείου. 

Σε κάθε περίπτωση, το ελάχιστο οφειλόμενο αναλογικό 
μίσθωμα είναι το προκύπτον με βάση το προσφερθέν πο¬ 
σοστό και την ελάχιστη παραγωγή επί την συμβατική τιμή 
πωλήσεως που καθορίζεται ως ποσοστό που καθορίζεται 
στη διακήρυξη της εκάστοτε ισχυούσης Βοηθητικής τιμής 
622 θραυστού υλικού λατομείου σταθεροποιημένου τύ¬ 
που της εγκεκριμένης αναλύσεως τιμών και περιγραφικού 
Τιμολογίου Έργων Οδοποιίας εκδόσεως 1975 (απόφαση 
Υπουργού Δημοσίων Έργων αριθ. Γ3Β/0/12/134-Ω/ 
2.6.75 ΦΕΚ 1198 Β ). 

ιβ) Όροι σχετικοί με τα προβλεπόμενα στα άρθρα 4,5,6 
§2, 14, 15, 16, 17, 18, 19, 20, 21 της παρούσης αποφά- 
σεως. 

ιγ) Όροι που κρίνονται, σε κάθε συγκεκριμένη περί¬ 
πτωση, σκόπιμοι για την διασφάλιση των συμφερόντων 
του Δημοσίου, την ορθολογική εκμετάλλευση του λατο¬ 
μείου και την προστασία και αποκατάσταση του περιβάλ¬ 
λοντος. 

ιδ) Όρος με τον οποίο θα προβλέπεται ότι ο μισθωτής 
υποχρεούται να εφαρμόζει την τεχνική μελέτη που θα 
εγκριθεί από το Υπουργείο Βιομηχανίας, Ενέργειας και 
Τεχνολογίας, τους όρους της αποφάσεως εγκρίσεως πε¬ 
ριβαλλοντικών όρων ή της εγκρίσεως επεμβάσεως, του 
Κανονισμού Μεταλλευτικών και Λατομικών Εργασιών κα¬ 
θώς και τις εντολές της Επιθεωρήσεως Μεταλλείων. 

ιε) Όρος περί εκπτώσεως του μισθωτού από την μί¬ 
σθωση και καταπτώσεως των εγγυητικών επιστολών, σε 
περίπτωση αργίας του λατομείου υπαιτιότητι του μισθω¬ 
τού επί δύο συνεχή έτη μετά την παρέλευση της τασσόμε¬ 
νης στη διακήρυξη προθεσμίας ενάρξεως της παραγωγι¬ 
κής δραστηριότητος καθώς και όρος περί επιβολής ποι¬ 
νών ή εκπτώσεως εκ της μισθώσεως, για παράβαση άλλων 
όρων της συμβάσεως. 

ιστ) Τα της δημοσιεύσεως της διακηρύξεως. 

ιζ) Ο χρόνος και ο τόπος διεξαγωγής της δημοπρασίας 
καθώς και ο χρόνος και ο τόπος επαναλήψεώς της σε πε¬ 
ρίπτωση που το αποτέλεσμά της αποβεί άγονο ή δεν 
εγκριθεί από τον Νομάρχη. 

ιη) Όρος ότι η δημοπρασία και η μίσθωση διέπονται από 
τις διατάξεις του Ν. 1428/84, όπως τροποποιήθηκαν με 
το Ν. 2115/93 και την παρούσα απόφαση. 

3. Η διακήρυξη δημοσιεύεται τουλάχιστον δεκαπέντε 
ημέρες πριν από τη διεξαγωγή της δημοπρασίας. Η δημο¬ 
σίευση γίνεται με τοιχοκόλληση της διακηρύξεως στο κε¬ 
ντρικό κατάστημα της Νομαρχίας και στο Δημοτικό ή Κοι¬ 
νοτικό Κατάστημα της περιφέρειας, στην οποία βρίσκεται 
το λατομείο, που πρόκειται να εκμισθωθεί και με δημο¬ 
σίευση περιλήψεως σε μία κατά προτίμηση ημερήσια 
εφημερίδα που εκδίδεται στην έδρα του Νομού, εφόσον 
εκδίδεται και σε μία ημερησία εφημερίδα των Αθηνών. 

Τα έξοδα της δημοσιεύσεως καθώς και οι δαπάνες για 
τη διενέργεια αναλύσεων από το ΙΓΜΕ και εργαστηριακών 
εξετάσεων του Κεντρικού Εργαστηρίου Δημοσίων Εργων 
(ΚΕΔΕ), βαρύνουν τον πλειοδότη. 


Αρθρο 4 

Διεξαγωγή της δημοπρασίας 

1. Η κατά το προηγούμενο άρθρο πλειοδοτική δημο¬ 
πρασία λαμβάνει χώρα στο κατάστημα της Νομαρχίας 
ενώπιον επιτροπής εκ τριών δημοσίων υπαλλήλων, που 
συγκροτείται με απόφαση του Νομάρχη. 

Η κατάθεση των ενσφραγίστων προσφορών στην επι¬ 
τροπή είναι επιτρεπτή μόνο κατά το χρονικό διάστημα που 
καθορίζεται στην διακήρυξη, μετά την παρέλευση του 
οποίου δεν γίνεται δεκτή καμμία προσφορά. 

2. Πριν από την έναρξη της δημοπρασίας εξετάζεται 
από την επιτροπή της προηγουμένης παραγράφου αν τη¬ 
ρήθηκαν οι προβλεπόμενες στην διακήρυξη και στο άρθρο 
3 της παρούσης αποφάσεως προθεσμίες και δημοσιεύ¬ 
σεις και στην περίπτωση που διαπιστωθεί ότι δεν τηρήθη¬ 
καν, η δημοπρασία ματαιώνεται. 

3. Μετά την παρέλευση του χρόνου υποβολής των, οι 
προσφορές, αποσφραγίζονται από την επιτροπή και ανα¬ 
κοινώνονται τα βασικά στοιχεία κάθε προσφοράς. 

4. Προσφορές οι οποίες δεν συνοδεύονται από την εγ¬ 
γυητική επιστολή που προβλέπεται στην διακήρυξη δεν 
υπόκεινται σε αξιολόγηση. 

Ομοίως προκειμένου για λατομεία που περιέχουν πε¬ 
τρώματα κατάλληλα για την παραγωγή τσιμέντου ή ασβέ¬ 
στου, δεν υπόκεινται σε αξιολόγηση προσφορές που υπο¬ 
βάλλονται από φυσικά ή νομικά πρόσωπα που δεν διατη¬ 
ρούν μονάδες παραγωγής τσιμέντου ή ασβέστου στην πε¬ 
ριοχή του προς εκμίσθωση λατομείου ή οι προσφορές δεν 
περιέχουν όλα τα στοιχεία που καθορίζονται στην περ. γ II 
της παρ. 2 του άρθρου 3 της παρούσης αποφάσεως. 

5. Από τις έγκυρες κατά τα προαναφερθένΐα προσφο¬ 
ρές, επιλέγεται ως συμφεράτερη για το Δημόσιο η προ¬ 
σφορά, με την οποία (με βάση και τα στοιχεία της διακηρύ- 
ξεως) επιτυγχάνεται το υψηλότερο ελάχιστο συνολικό 
ετήσιο μίσθωμα. 

6. Για την δημοπρασία συντάσσεται πρακτικό, στο οποίο 
αναγράφονται οι τηρηθείσες διατυπώσεις, οι συμμετά- 
σχοντες σ’ αυτήν, η προσφορά του καθενός και ο αναδει- 
χθεί πλειοδότης. 

Το πρακτικό υπογράφεται από τα μέλη της επιτροπής 
διενεργείας της δημοπρασίας και υποβάλλεται εντός πέ¬ 
ντε ημερών από της διεξαγωγής στον Νομάρχη με πρό¬ 
ταση για το συμφέρον ή όχι του αποτελέσματος της δημο¬ 
πρασίας. 

7. Εντός δύο ημερών από της παρελεύσεως του πενθη¬ 
μέρου της προηγουμένης παραγράφου, όσοι συμμετείχαν 
στην δημοπρασία έχουν δικαίωμα να λάβουν γνώση του 
πρακτικού της επιτροπής και σε τρεις ημέρες από τότε 
που έλαβαν γνώση του πρακτικού, δικαιούνται να ασκή¬ 
σουν ένσταση για ενδεχόμενες παραλείψεις ενώπιον του 
Νομάρχη, ο οποίος και αποφαίνεται εντός προθεσμίας δε¬ 
καπέντε ημερών από την άσκησή της. 

Αρθρο 5 

Απόφαση Νομάρχη 

1. Ο Νομάρχης, αφού αποφανθεί επί των ενστάσεων 
που ήθελαν τυχόν υποβληθεί, εκδίδει απόφαση για την 
έγκριση ή όχι του αποτελέσματος της δημοπρασίας, η 
οποία επιδίδεται με απόδειξη στον πλειοδότη και σε 
όλους που συμμετείχαν στην δημοπρασία και κοινοποιεί- 

ται στην αρμόδια Υπηρεσία του Υπουργείου Βιομηχανίας, 
Ενέργειας και Τεχνολογίας. 

2. Σε περίπτωση κατά την οποία δεν ήθελε υποβληθεί 
προσφορά ή δεν εγκριθεί το αποτέλεσμα της δημοπρα¬ 
σίας, αυτή επαναλαμβάνεται υποχρεωτικός στην ημερο¬ 
μηνία που καθορίζεται στην δημοσιευθείσα διακήρυξη. 

3. Σε περίπτωση εγκρίσεως του αποτελέσματος της δη¬ 
μοπρασίας, στην απόφαση της παραγράφου 1 πρέπει 
απαραιτήτως να περιλαμβάνονται: 

α. Τα στοιχεία του αναδειχθέντος πλειοδότη και της 
προσφοράς του. 

β. Όρος σύμφωνα με τον οποίο ο πλειοδότης οφείλει 
εντός συγκεκριμένης προθεσμίας, καθοριζομένης στην 
διακήρυξη, η οποία δεν μπορεί να είναι μικρότερη των εν¬ 
νέα (9) μηνών, ούτε μεγαλύτερη των δώδεκα (12) μηνών 
από της επιδόσεως της αποφάσεως, να υποβάλει στο Νο¬ 
μάρχη: 

ΐ) Εγκεκριμένη, από την αρμόδια Υπηρεσία του Υπουρ¬ 
γείου Βιομηχανίας, Ενέργειας και Τεχνολογίας τεχνική 
μελέτη σύμφωνα με την παρ. 2 του άρθρου 9 του Ν. 1428/ 
1984. 

ϋ) Απόφαση εγκρίσεως περιβαλλοντικών όρων, σύμ¬ 
φωνα με την Κ.Υ.Α. 69269/5387/24.10.1990 με το συ- 
νοδεύον αυτήν αντίγραφο μελέτης περιβαλλοντικών επι¬ 
πτώσεων για την εκμετάλλευση του δημοπρατηθέντος 
χώρου. 

ίϋ) Απόφαση περί εγκρίσεως επεμβάσεως κατ’ εφαρ¬ 
μογή της παρ. 2 του άρθρου 57 του Ν. 998/79, στην περί¬ 
πτωση που ο λατομικός χώρος ή τμήμα του είναι δάσος ή 
δασική έκταση. 

Σε περίπτωση δημοπρατήσεως λατομείων εκτός λατο¬ 
μικών περιοχών για την παραγωγή αδρανών υλικών για την 
τροφοδότηση εργοστασίων παραγωγής τσιμέντου ή ασβέ¬ 
στου ή για την παραγωγή αντιολισθηρών υλικών ή δομικών 
λίθων, η προθεσμία υποβολής των ανωτέρω στοιχείων αρ¬ 
χίζει μετά την επίδοση από τις οικείες Αστυνομικές Αρχές 
στον πλειοδότη της αποφάσεως του Υπουργού Βιομηχα¬ 
νίας, Ενέργειας και Τεχνολογίας που προβλέπεται από 
την περ. β της παρ. 2 του άρθρου 8 του Ν. 2115/93. 

γ. Όρος για την υποβολή χρονοδιαγράμματος εργασιών 
ενεργοποιήσεως του λατομικού χώρου εντός της καθορι- 
ζομένης στη διακήρυξη προθεσμίας. 

δ. Όρος σύμφωνα με τον οποίο η απόφαση αυτή ισχύει 
μετά την έκδοση εγκεκριμένης αποφάσεως του Υπουρ¬ 
γού Βιομηχανίας, Ενέργειας και Τεχνολογίας στην περί¬ 
πτωση που η δημοπρασία αφορά την εκμίσθωση λατο¬ 
μείων εκτός λατομικών περιοχών για την παραγωγή πρώ- 
της ύλης για την τροφοδότηση εργοστασίων παραγωγής 
τσιμέντου ή ασβέστου ή για την παραγωγή αντιολισθηρών 
υλικών ή δομικών έργων. 

4. Στην περίπτωση που η δημοπρασία αφορά την εκμί- 
σθωση λατομείων της περιπτώσεως δ της προηγουμένης 
παραγράφου εκτός λατομικών περιοχών, ο Νομάρχης 
αποστέλλει στον Υπουργό Βιομηχανίας, Ενέργειας και Τε¬ 
χνολογίας την απόφασή τους και ολόκληρο το φάκελλο 
προκειμένου να εκδοθεί η προβλεπόμενη στην περ. β της 
παρ. 2 του άρθρου 8 του Ν. 2115/93 απόφαση. Σε περί¬ 
πτωση κατά την οποία δεν εγκριθεί εκμίσθωση του ως άνω 
χώρου στον αναδειχθέντα πλειοδότη, επιστρέφεται η κα- 
τατεθείσα εγγυητική επιστολή συμμετοχής στην δημο¬ 
πρασία. 

5. Εάν ο πλειοδότης δεν υποβάλει στις ταχθείσες προ¬ 


θεσμίες τα στοιχεία που αναφέρονται στην παρ. 3, ο Νο¬ 
μάρχης με αιτιολογημένη απόφασή του, τον κηρύσσει έκ¬ 
πτωτο από κάθε δικαίωμά του που απορρέει από την δη¬ 
μοπρασία και διατάσσει την κατάπτωση υπέρ του Δημο¬ 
σίου της εγγυήσεως που έχει κατατεθεί. 

6. Σε περίπτωση καταθέσεως από τον πλειοδότη των 
στοιχείων που αναφέρονται στην παρ. 3, εκδίδεται από¬ 
φαση του Νομάρχη περί εγκρίσεως της μισθώσεως, με την 
οποία καλείται ο πλειοδότης: 

α. Να καταθέσει εντός είκοσι ημερών από της επιδό- 
σεως της αποφάσεως: 

ΐ) εγγυητική επιστολή αναγνωρισμένης Τραπέζης η 
οποία θα είναι ισχύος 30 μηνών, ποσό ίσου με 5% του 
ύψους των προβλεπομένων στην εγκεκριμένη τεχνική με¬ 
λέτη του άρθρου 9 του Ν. 1428/84, δαπανών για μόνιμες 
κτιριακές και μηχανολογικές εγκαταστάσεις, έργα υποδο¬ 
μής και προπαρασκευής. Η εγγυητική επιστολή θα επι- 
στρέφεται μετά την διαπίστωση από τεχνικούς υπαλλή¬ 
λους της Νομαρχίας ότι έχουν επενδυθεί τα ποσά που 
προβλέπονται στην τεχνική μελέτη και ότι το λατομείο εί¬ 
ναι σε κατάσταση ενάρξεως πλήρους παραγωγικής δρα¬ 
στηριότητας, σύμφωνα με την προσφορά. 

Η διαπίστωση αυτή γίνεται αμέσως, μετά την λήξη της 
προθεσμίας ενάρξεως της παραγωγικής δραστηριότητος 
που καθορίζεται στην διακήρυξη κατά την περ. η της παρ. 
2 του άρθρου 3 της παρούσης ή και ενωρίτερα κατόπιν αι- 
τήσεως του μισθωτού. 

ϋ) εγγυητική επιστολή που προβλέπεται στο άρθρο 16 
της παρούσης και αφορά εκμισθωμένα λατομεία αδρανών 
υλικών εκτός λατομικών περιοχών της παρ. 2 του άρθρου 
8 του Ν. 2115/93. 

ίίϊ) παράβολη δημοσίου Ταμείου Καταθέσεως των δαπα¬ 
νών της παρ. 3 του άρθρου 3 της παρούσης. 

β. Να προσέλθει σε προθεσμία σαράντα πέντε ημερών 
από την επίδοση της αποφάσεως για την σύνταξη και υπο¬ 
γραφή ενώπιον συμβολαιογράφου του συμβολαίου μισθώ¬ 
σεως. 

7. Σε περίπτωση που ο πλειοδότης δεν καταθέσει τα 
στοιχεία της περ. α της παρ. 6 του παρόντος εντός της 
προθεσμίας των είκοσι ημερών ή δεν προσέλθει στην τα¬ 
χθείσα προθεσμία των σαρανταπέντε ημερών για την σύ¬ 
νταξη και υπογραφή τού συμβολαίου μισθώσεως, ο Νο¬ 
μάρχης με απόφαση του κηρύσσει τον πλειοδότη έκπτωτο 
από κάθε δικαίωμα του που απορρέει από την δημοπρασία 
και διατάσσει την κατάπτωση υπέρ του Δημοσίου της εγ- 
γυήσεως συμμετοχής στην δημοπρασία που έχει κατατε¬ 
θεί. 

Άρθρο 6 

Συμβόλαιο μισθώσεως 

1. Στο μισθωτήριο συμβόλαιο περιλαμβάνονται όλοι οι 
όροι της διακηρύξεως, της αποφάσεως εγκρίσεως του 
αποτελέσματος της δημοπρασίας, της αποφάσεως εγκρί- 
σεως της μισθώσεως που συμπληρώνονται με όρους των 
Υπηρεσιών που έχουν γνωμοδοτήσει για την εκμετάλ¬ 
λευση του λατομείου και τους όρους των άρθρων 14,15, 
16, 17, 18, 19, 20, 21 της παρούσης αποφάσεως καθώς 
και τα μισθώματα (πάγια και αναλογικά) και η ελάχιστη 
ενιαία παραγωγή της προσφοράς. 

2. Οι δαπάνες του συμβολαίου βαρύνουν τον αναδει- 
χθέντα πλειοδότη. 

ΜΕΡΟΣ Β’ 

ΕΚΜΙΣΘΩΣΗ ΜΕ ΑΠ’ ΕΥΘΕΙΑΣ ΣΥΜΒΑΣΗ 
Αρθρο 7 

Απαιτούμενα δικαιολογητικά 

1. Για την εκμίσθωση με απ' ευθείας σύμβαση, κατ 
εφαρμογή της παρ. 2 του άρθρου 5 του Ν. 1428/84, δη¬ 
μοσίου λατομείου αδρανών υλικών εντός λατομικής πε¬ 
ριοχής απαιτείται η υποβολή από τον ενδιαφερόμενο στον 
αρμόδιο Νομάρχη των εξής δικαιολογητικών: 

α. Αιτήσεως του ενδιαφερομένου, στην οποία πρέπει να 
αναγράφεται το ονοματεπώνυμά του, η διεύθυνση κατοι¬ 
κίας του, η έκταση και η ακριβής περιγραφή των ορίων του 
ζητουμένου δημοσίου λατομικού χώρου, καθώς και ο Δή¬ 
μος και η Κοινότητα στην περιοχή των οποίων υπάγε¬ 
ται. 

β. Αντιγράφου συμβάσεως εκτελέσεως δημοσίου, εθνι¬ 
κού ή διανομαρχιακού έργου, για την εξυπηρέτηση των 
αναγκών του οποίου ζητείται μίσθωση του λατομικού χώ¬ 
ρου με βεβαίωση της αρμοδίας Υπηρεσίας του ΥΠΕΧΩΔΕ 
περί χαρακτηρισμού του δημοσίου έργου ως εθνικού ή 
διανομαρχιακού. 

γ. Χρονοδιαγράμματος εργασιών για την ενεργοποίηση 
του λατομικού χώρου. 

δ. Αντιγράφου τεχνικής μελέτης εγκεκριμένης από την 
αρμόδια Υπηρεσία του Υπουργείου Βιομηχανίας, Ενέρ¬ 
γειας και Τεχνολογίας σύμφωνα με την παρ. 2 του άρθρου 
9 του Ν. 1428/84. 

ε. Αποφάσεως εγκρίσεως περιβαλλοντικών όρων σύμ¬ 
φωνα με την ΚΥΑ 69269/5387/24.10.1990, με το συνο- 
δεύον αυτήν αντίγραφο της μελέτης περιβαλλοντικών επι¬ 
πτώσεων για την εκμετάλλευση του λατομικού χώρου. 

στ. Αποφάσεως περί εγκρίσεως επεμβάσεως κατ 
εφαρμογή της παρ. 2 του άρθρου 57 του Ν. 998/79, εφ’ 
όσον ο λατομικός χώρος ή τμήμα του είναι δάσος ή δασική 
έκταση. 

Τα υπό στοιχεία (δ), (ε) και (στ) δικαιολογητικά είναι δυ¬ 
νατόν να υποβληθούν και αργότερα, οπωσδήποτε όμως 
πριν από την έκδοση της Κοινής Υπουργικής Απόφασης 
της παρ. 3 του άρθρου 8 της παρούσης αποφάσεως. 

2. Για την εκμίσθωση με απ’ ευθείας σύμβαση Δημο¬ 
σίων Λατομείων αδρανών υλικών εκτός λατομικών περιο¬ 
χών, κατ’ εφαρμογή της παρ. 2 του άρθρου 5 και της περ. 
(γ) της παρ. 2 του άρθρου 8 του Ν. 1428/1984, όπως τρο¬ 
ποποιήθηκε με τον Ν. 2115/93 απαιτείται η υποβολή. 

α. Αιτήσεως με τα δικαιολογητικά που αναφέρονται 
στην παρ. 1 του άρθρου αυτού. 

β. Τοπογραφικού σχεδιαγράμματος υπό κλίμακα 
1:5000 υπογεγραμμένου από τους έχοντες δικαίωμα υπο¬ 
γραφής επιστήμονες, που πρέπει να υποβληθεί σε 8 αντί¬ 
γραφα νομίμως χαρτοσημασμένα. 

Στο σχεδιάγραμμα αυτό θα απεικονίζονται τα όρια του 
λατομικού χώρου, τα οποία θα προσδιορίζονται με ορθο¬ 
γώνιες αζιμουθιακές συντεταγμένες εξαρτημένες από το 
Εθνικό Τριγωνομετρικό Δίκτυο και ειδικότερα το Κέντρο 
Φύλλο Επιτελικού Χάρτου (ΚΦΕΧ) υπό κλίμακα 
1:100.000, στο οποίο βρίσκεται ο λατομικός χώρος, το 
οποίο πρέπει να αναφέρεται με τα στοιχεία 1_ και Μ. Σε πε¬ 
ρίπτωση που δεν υπάρχουν χάρτες υπό κλίμακα 
1:100.000, θα ορίζεται στο τοπογραφικό σχεδιάγραμμα 
το κέντρο της αζιμουθιακής προβολής με τα στοιχεία του 


Ι_ και Μ. 

Στο ίδιο τοπογραφικό σχεδιάγραμμα, εκτός του λατομι¬ 
κού χώρου, πρέπει να απεικονίζονται τυχόν υπάρχοντα σε 
ακτίνα 1.000 μ. από την περίμετρο του λατομικού χώρου, 
άλλα λατομεία, μεμονωμένα κτίσματα, βιομηχανικές 
εγκαταστάσεις, τουριστικές εγκαταστάσεις, αρχαία μνη¬ 
μεία, δημόσιοι δρόμοι, σιδηροδρομικές γραμμές, εναέριες 
γραμμές ηλεκτρικού ρεύματος και τηλεφώνου και άλλα 
δημοσίας ωφελείας έργα. Τα ως άνω γεωδαιτικά και λοιπά 
στοιχεία αποτυπώσεως πρέπει να είναι απολύτως ακριβή, 
με ποινή ακυρότητος της αιτήσεως. 

γ. Σχεδιαγράμματος ευρυτέρας περιοχής υπό κλίμακα 
1:50.000, που πρέπει να υποβληθεί σε 8 αντίγραφα και 
στο οποίο πρέπει να σημειωθεί ο λατομικός χώρος και τα 
όρια των τυχόν υπαρχόντων σε ακτίνα πέντε (5) χιλιομέ¬ 
τρων από την περίμετρο του λατομικού χώρου, κηρυγμέ¬ 
νων αρχαιολογικών χώρων και προστατευομένων ζωνών, 
σύμφωνα με την κείμενη νομοθεσία. 

Αρθρο 8 

Έγκριση ή μη της μισθώσεως 

1. Σε περίπτωση εκδόσεως αποφάσεων περί μη εγκρί- 
σεως της τεχνικής μελέτης ή των περιβαλλοντικών όρων ή 
της επεμβάσεως σε δάσος ή δασική έκταση, εκδίδεται 
απόφαση του Νομάρχη, με την οποία απορρίπτεται η υπο- 
βληθείσα κατ’ εφαρμογή του προηγούμενη άρθρου αί¬ 
τηση. 

Ομοίως απορρίπτεται η ως άνα αίτηση σε περίπτωση 
κατά την οποία διαπιστωθεί ότι συντρέχουν απαγορευτικοί 
της λατομίας λόγοι ή οι περιορισμοί και απαγορεύσεις που 
αναφέρονται στην παρ. 2 του άρθρου 1 της παρούσης 
αποφάσεως! 

2. Μετά την υποβολή των δικαιολογητικών του προη¬ 
γουμένου άρθρου, τη διαπίστωση εφ’ όσον απαιτείται, ότι 
δεν συντρέχουν οι απαγορευτικοί λόγοι και οι περιορισμοί 
και απαγορεύσεις της παρ. 2 του άρθρου 1 της παρούσης 
και μετά την λήψη της γνώμης του Νομαρχιακού Συμβου¬ 
λίου, προκειμένου για λατομεία εκτός λατομικής περιο¬ 
χής, ο Νομάρχης διαβιβάζει τον σχηματισθέντα φάκελο 
στον Υπουργό Περιβάλλοντος, Χωροταξίας και Δημοσίων 
Έργων για την έκδοση της Κοινής Υπουργικής Αποφά¬ 
σεως που προβλέπεται στην παρ. 2 του άρθρου 5 του Ν. 
2115/93 μαζί με εισήγηση, η οποία πρέπει να περιλαμβά¬ 
νει: 

α. Αιτιολογημένη γνώμη επί της αποδοχής ή μη του υπο- 
βληθέντος αιτήματος. 

β. Πρόταση επί του ύψους του παγίου μισθώματος, του 
ποσοστού αναλογικού μισθώματος, καθώς και του ποσο¬ 
στού της εκάστοτε ισχυούσης βοηθητικής τιμής 622 
θραυστού υλικού λατομείου σταθεροποιημένου τύπου της 
εγκεκριμένης Αναλύσεως Τιμών και Περιγραφικού Τιμο¬ 
λογίου Έργων Οδοποιίας εκδόσεως 1975 (απόφαση 
Υπουργού Δημοσίων Έργων αριθμός Γ3Β/0/12/134-Ω/ 
2.6.75, ΦΕΚ 1198/Β ), με βάση το οποίο θα υπολογίζεται 
το αναλογικό μίσθωμα που θα καταβάλλεται. 

γ. Πρόταση περί των απαραίτητων όρων που θα πρέπει 
να τεθούν στην απόφαση περί της εγκρίσεως των μισθώ¬ 
σεως καθώς και στο μισθωτήριο συμβόλαιο. 

δ. Πρόταση επί του χρόνου της μισθώσεως, ο οποίος 
δεν μπορεί να υπερβαίνει τον συμβατικό χρόνο εκτελέ¬ 
σεως του συγκεκριμένου δημοσίου εθνικού ή διανομαρ- 
χιακού έργου. 

3. Η Κοινή Υπουργική Απόφαση, που εκδίδεται κατ' 
εφαρμογή της παρ. 2 του άρθρου 5 του Ν. 2115/93 απο- 
στέλλεται με τον σχετικό φάκελλο στο Νομάρχη και επιδί¬ 
δεται απ' αυτόν, με απόδειξη, στον ενδιαφερόμενο. 

4. Σε περίπτωση εγκρίσεως της μισθώσεως καλείται ο 
ενδιαφερόμενος με πρόσκληση του Νομάρχου: 

α. Να καταθέσει εντός είκοσι ημερών: 
ί. Παράβολο Δημοσίου Ταμείου καταθέσεως της αναλο- 
γούσης σ’ αυτόν δαπάνης για τη διενέργεια αναλύσεων 
από το ΙΓΜΕ και εργαστηριακών εξετάσεων από το ΚΕΔΕ, 
προκειμένου για εκμισθούμενο λατομείο εντός λατομικής 
περιοχής. 

ϋ. Την εγγυητική επιστολή που προβλέπεται από το άρ¬ 
θρο 16 της παρούσης, προκειμένου για εκμισθούμενο λα¬ 
τομείο εκτός λατομικής περιοχής. 

β. Να προσέλθει εντός σαράντα πέντε (45) ημερών από 
της επιδόσεως της αποφάσεως, για την σύνταξη και υπο¬ 
γραφή ενώπιον συμβολαιογράφου του σχετικού συμβο¬ 
λαίου. 

Αρθρο 9 

Συμβόλαιο Μισθώσεως 

1. Στο μισθωτήριο Συμβόλαιο περιλαμβάνονται: 

α. Οι όροι της εγκριτικής αποφάσεως μισθώσεως, 
β. Οι όροι των υπηρεσιών που έχουν γνωμοδοτήσει για 
την εκμετάλλευση του λατομείου. 

γ. Όρος ότι θα τηρείται ο Κανρνισμός Μεταλλευτικών 
και Λατομικών Εργασιών, οι εντολές της Επιθεωρήσεως 
Μεταλλείων, θα εφαρμόζεται η τεχνική μελέτη, καθώς και 
οι όροι της αποφάσεως περί εγκρίσεως περιβαλλοντικών 
όρων και της εγκρίσεως επεμβάσεως. 

δ. Όροι που προβλέπονται από τα άρθρα 14,15,16,17, 
18, 19, 20, 21 της παρούσης αποφάσεως. 

ε. Όρος ότι, σε περίπτωση διαθέσεως αδρανών υλικών 
πέρα από τις ανάγκες του συγκεκριμένου δημοσίου έρ¬ 
γου, θα καταγγέλεται η σύμβαση και θα καταλογίζεται εις 
βάρος του μισθωτού η αξία των ποσοτήτων που θα πωλη- 
θούν, υπολογιζόμενη με την οριζόμενη στη σύμβαση τιμή,. 

στ. Όρος ότι η σύμβαση διέπεται από τις διατάξεις του 
Ν. 1428/84, όπως τροποποιούνται με τον Ν. 2115/93 και 
της παρούσης αποφάσεως. 

2. Οι δαπάνες του συμβολαίου βαρύνουν τον μι¬ 
σθωτή. 

ΜΕΡΟΣ Γ 

ΠΑΡΑΤΑΣΕΙΣ ΜΙΣΘΩΣΕΩΝ - ΛΕΙΤΟΥΡΓΙΑ 
ΠΑΛΑΙΩΝ ΛΑΤΟΜΕΙΩΝ 

Αρθρο 10 

Απαιτούμενα δικαιολογητικά για την 
παράταση μισθώσεως 

1. Για την παράταση συμβάσεων μισθώσεως λατομείων 
αδρανών, υλικών εντός λατομικής περιοχής κατ' εφαρ¬ 
μογή των άρθρων 6 και 9 παρ. 2 του Ν. 1428/84, απαιτεί¬ 
ται η υποβολή των εξής δικαιολογητικών: 
α. Αιτήσεως του μισθωτού. 

β. Αντιγράφου τεχνικής μελέτης θεωρημένης από το 
Υπουργείο Βιομηχανίας, Ενέργειας και Τεχνολογίας, σύμ¬ 
φωνα με τις διατάξεις του Κανονισμού Μεταλλευτικών και 
Λατομικών Εργασιών, η οποία θα αναφέρεται στην πεντα¬ 
ετή συνέχιση της εκμεταλλεύσεως του λατομικού χώρου. 


γ. Αποφάσεως εγκρίσεως περιβαλλοντικών όρων σύμ¬ 
φωνα με την ΚΥΑ 69269/5387/24.10.90 με το συνο- 
δεύον αυτήν αντίγραφο της μελέτης ή αποφάσεως παρα- 
τάσεως της εγκρίσεως περιβαλλοντικών όρων σε περί¬ 
πτωση που η έγκριση αυτή είχε εκδοθεί κατά το στάδιο 
συνομολογήσεως της μισθώσεως. 

δ. Αποφάσεως παρατάσεως της εγκρίσεως επεμβά¬ 
σεως της παρ. 2 του άρθρου 57 του Ν. 998/79 εφόσον ο 
λατομικός χώρος η τμήμα του είναι δάσος ή δαοική 
έκταση. 

ε. Αντιγράφου παρατάσεως συμβάσεως εκτελέσεως 
δημοσίου εθνικού ή διανόμαρχιακού έργου για την περί¬ 
πτωση των λατομείων της παρ. 2 του άρθρου 5 του Ν. 
2115/93. 

2. Για την παράταση συμβάσεων μισθώσεων που συνο- 
μολογούνται για την εκμετάλλευση λατομείων εκτός λα¬ 
τομικών περιοχών κατ’ εφαρμογή της παρ. 2 του άρθρου 8 
του Ν. 2115/93 απαιτείται η υποβολή των εξής δικαιολο- 
γητικών: 

α. Αιτήσεως με τα δικαιολογητικά υπό στοιχεία (β), (γ), 
(δ) της παρ. 1 του παρόντος άρθρου. 

β. Του υπό στοιχείο (β) τριγωνομετρικού τοπογραφικού 
σχεδιαγράμματος υπό κλίμακα 1:5.000 της παρ. 2 του άρ¬ 
θρου 7 της παρούσης αποφάσεως. 

γ. Του υπό στοιχείο (γ) σχεδιαγράμματος ευρυτέρας πε¬ 
ριοχής υπό κλίμακα 1:50000 της παρ. 2 του άρθρου 7 της 
παρούσης αποφάσεως. 

δ. Αντιγράφου αποφάσεως παρατάσεως των αδειών 
λειτουργίας των εργοστασίων παραγωγής τσιμέντου ή 
ασβέστου, προκειμένου για λατομεία που εξυπηρετούν 
τσιμεντοβιομηχανίες ή ασβεστοποιΐες. 

ε. Αντιγράφου της υπό στοιχείου (ε) συμβάεως της παρ. 
1 του παρόντος άρθρου προκειμένου για λατομεία της 
παρ. 2 του άρθρου 5 του Ν. 2115/93. 

3. Γ ια την παράταση μισθώσεως Δημοσίων Λατομείων 
της παρ. 3 του άρθρου 20 του Ν. 2115/93, απαιτείται η 
υποβολή των εξής δικαιολογητικών: 

α. Αιτήσεως με τα δικαιολογητικά υπό στοιχεία (β), (γ), 
(δ) της παρ. 1 του παρόντος άρθρου. 

β. Του υπό στοιχείο (β) τριγωνομετρικού τοπογραφικού 
σχεδιαγράμματος υπό κλίμακα 1:5000 της παρ. 2 του άρ¬ 
θρου 7 της παρούσης αποφάσεως. 

4. Σε περίπτωση κατά την οποία ζητείται και με το αί¬ 
τημα της προηγούμενης παραγράφου και η έγκριση επε- 
κτάσεως της εκμεταλλεύσεως σε όμορη προς τον μισθω- 
θέντα δημόσιο λατομικό χώρο, δημοτική ή κοινοτική ή ιδι¬ 
ωτική έκταση απαιτείται, πέραν των δικαιολογητικών της 
προηγούμενης παραγράφου, που πρέπει να αναφέρονται 
στο σύνολο της εκτάσεως, η υποβολή τίτλων ιδιοκτησίας, 
εφ’ όσον η ζητούμενη έκταση είναι ιδιόκτητη ή συμβο¬ 
λαιογραφική πράξη μισθώσεως. 

Οι τίτλοι ιδιοκτησίας πρέπει να συνοδεύονται από συ- 
σχετιστικό σχεδιάγραμμα υπό κλίμακα 1:5.000, εφαρμο¬ 
γής των τίτλων, υπογεγραμμένο από Διπλωματούχο Πολι¬ 
τικό Μηχανικό ή Τοπογράφο Μηχανικό, ενώ στη συμβο¬ 
λαιογραφική πράξη μισθώσεως πρέπει να έχει προσαρτη- 
θεί το υπό στοιχείο (β) τριγωνομετρικό σχεδιάγραμμα της 
προηγουμένης παραγράφου. 

Άρθρο 11 

Έγκριση ή όχι της παρατάσεως της μισθώσεως 

1. Μετά την υποβολή των δικαιολογητικών του προη¬ 
γούμενου άρθρου, ο Νομάρχης οφείλει να διαπιστώσει ότι: 

α. Έχουν τηρηθεί οι όροι της αρχικής συμβάσεως. 

β. Δεν συντρέχουν οι απαγορευτικοί της λατομίας λόγοι 
που αναφέρονται στην παρ. 2 του άρθρου 1 της παρού- 
σης, εφόσον η αίτηση αναφέρεται σε λατομείο της παρ. 2 
του άρθρου 8 του Ν. 2115/93. 

γ. Δεν συντρέχουν οι απαγορευτικοί λόγοι των παρ. 1 
και 2 του άρθρου 10 του Ν. 1428/84, εφόσον η αίτηση 
αναφέρεται σε λατομείο της παρ. 3 του άρθρου 20 του Ν. 
2115/93. 

δ. Συντρέχουν οι προϋποθέσεις της περ. (β) της παρ. 2 
του άρθρου 8 του Ν. 2115/93, εφόσον η αίτηση αφορά 
παράταση μισθώσεως Δημοσίων Λατομείων που λειτουρ¬ 
γούν κατ’ εφαρμογή των ως άνω διατάξεων. 

2. Μετά την διαπίστωση της συνδρομής των ανωτέρω 
προϋποθέσεων και τη λήψη γνώμης του Νομαρχιακού 
Συμβουλίου, ο Νομάρχης εκδίδει την προβλεπόμενη στην 
επόμενη παράγραφο απόφαση εγκρίσεως της παρατά¬ 
σεως της μισθώσεως, ενώ σε αντίθετη περίπτωση εκδίδει 
αιτιολογημένη απορριπτική απόφαση, η οποία επιδίδεται 
με απόδειξη στον ενδιαφερόμενο. 

3. Η απόφαση περί εγκρίσεως της παρατάσεως της μι¬ 
σθώσεως πρέπει απαραιτήτως να περιλαμβάνει: 

α. Την διάρκεια της παρατάσεως, η οποία θα είναι πε¬ 
νταετής. Δεν επιτρέπεται παράταση της μισθώσεως, εφό¬ 
σον πριν από την παρέλευση της πενταετίας εξαντλείται ο 
υπό των διατάξεων της παρ. 2 του άρθρου 6 και της παρ. 3 
του άρθρου 20 του Ν. 2115/93 προβλεπόμενος μέγιστος 
χρόνος της τριακονταετίϋς από της συνομολογήσεως της 
αρχικής συμβάσεως μισθώσεως. Προκειμένου για τα λα¬ 
τομεία της παρ. 2 του άρθρου 5 του Ν. 2115/93, η διάρ¬ 
κεια παρατάσεως της μισθώσεως δεν μπορεί να υπερβαί¬ 
νει την χρονική διάρκεια κατά την οποία παρετάθη η εκτέ¬ 
λεση του συγκεκριμένου εθνικού ή διανομαρχιακού έρ¬ 
γου. 

β. Όρους που έχουν τεθεί από τις Υπηρεσίες που γνω- 
μοδότησαν για την παράταση της μισθώσεως με την διαδι¬ 
κασία της παρ. 3 του άρθρου 10 του Ν. 1428/84. 

γ. Οποιουσδήποτε άλλους όρους κρίνονται απαραίτη¬ 
τοι, όπως: 

ι. Αναπροσαρμογή του παγίου μισθώματος. 

ιι. Καθορισμός της ελάχιστης ετήσιας παραγωγής, κα¬ 
θώς και του ποσοστού της εκάστοτε ισχύουσας τιμής 622 
θραυστού υλικού σταθεροποιημένου τύπου, της εγκεκρι¬ 
μένης Αναλύσεως Τιμών και περιγραφικού τιμολογίου έρ¬ 
γων οδοποιίας. Με βάση τα στοιχεία αυτά θα προσδιορίζε¬ 
ται το ελάχιστο ετήσιο αναλογικό ’σθωμα που οφείλει να 
καταβάλει ο μισθωτής σύμφωνα με τα αναφερόμενα στο 
άρθρο 17 της παρούσης αποφάσεως. Ο όρος αυτός περι¬ 
λαμβάνεται στις παρατάσεις συμβάσεων, που έχουν συνο- 
μολογηθεί πριν από την ισχύ της παρούσης αποφά¬ 
σεως. 

δ. Όρο ότι θα τηρείται ο Κανονισμός Μεταλλευτικών και 
Λατομικών Εργασιών και ότι θα εφαρμόζονται οι όροι των 
αποφάσεων περί εγκρίσεως επεμβάσεως, εγκρίσεως πε¬ 
ριβαλλοντικών όρων και θεωρήσεως της τεχνικής μελέτης 
και οι εντολές της Επιθεωρήσεως Μεταλλείων. 

ε. Πρόσκληση με την οποία θα καλείται ο ενδιαφερόμε¬ 


νος να καταθέσει εντός εικοσαημέρου από της επιδόσεώς 
της: 

ι. Την εγγυητική επιστολή τηρήσεως των όρων της συμ¬ 
βάσεων που προβλέπεται από την παρ. 3 του άρθρου 15 
της παρούσης αποφάσεως. 

ιι. Την εγγυητική επιστολή του άρθρου 16 της παρούσης 
αποφάσεως εφ’ όσον πρόκειται για λατομεία που λειτουρ¬ 
γούν εκτός λατομικών περιοχών. 

στ. Πρόσκληση με την οποία θα καλείται ο ενδιαφερό¬ 
μενος εντός σαράντα πέντε (45) ημερών για τη σύνταξη 
και υπογραφή του σχετικού συμβολαίου ενώπιον συμβο¬ 
λαιογράφου. 

ζ. Όρο ανάλογο με τον όρο (ε) της παρ. 1 του άρθρου 9, 
προκειμένου για τα λατομεία της παρ. 2 του άρθρου 5 του 
Ν. 2115/93. 

η. Όρους που προβλέπονται από τα άρθρα 14,15,16, 
17, 18, 19, 20, 21 της παρούσης αποφάσεως. 

θ. Όρο ότι η παράταση της μισθώσεως διέπεται από τις 
διατάξεις του Ν. 1428/4, όπως τροποποιήθηκε με τον Ν. 
2115/93 και την παρούσα απόφαση. 

4. Σε περίπτωση εγκρίσεως αιτήματος επεκτάσεως 
κατά την παρ. 4 του άρθρου 10 της παρούσης αποφά¬ 
σεως, με την ως άνω απόφαση θα χορηγείται και άδεια 
εκμεταλλέύσεως ή παράταση αυτής σε όμορη προς τον 
δημόσιο λατομικό χώρο, ιδιωτική ή δημοτική ή κοινοτική 
έκταση διάρκειας πέντε (5) ετών. 

Άρθρο 12 

Συμβόλαιο παρατάσεως της μισθώσεως 

1. Στο συμβόλαιο παρατάσεως της μισθώσεως περιλαμ¬ 
βάνονται όλοι οι όροι που αναφέρονται στην απόφαση 
περί εγκρίσεως παρατάσεως της μισθώσεως. 

2. Οι δαπάνες του συμβολαίου βαρύνουν τον μι¬ 
σθωτή. 

Άρθρο 13 

Λειτουργία παλαιών δημοσίων λατομείων 
εκτός λατομικής περιοχής 

1. Λατομεία της παρ. 3 του άρθρου 20 του Ν. 2115/93 
που δεν θα τύχουν της προβλεπομένης από την εν λόγω 
διάταξη παρατάσεως τηγς μισθώσεως συνεχίζουν, σύμ¬ 
φωνα με το πρώτο εδάφιο της παρ. 8 του ίδιου άιρθρου, 
την λειτουργία τους για μία διετία από την λήξη της μισθώ¬ 
σεως με τους ίδιους όρους. Η δυνατότητα συνεχίσεως για 
δύο (2) χρόνια της λειτουργίας των ως άνω λατομείων ανα- 
φέρεται στην απορριπτική απόφαση της παρ. 2 του άρ¬ 
θρου 11 της παρούσης αποφάσεως. 

2. Λατομεία της παρ. 5 του άρθρου 20 του Ν. 2115/93 
συνεχίζουν την λειτουργία τους μέχρι της 14.2.95, εφ: 
όσον είχαν μέχρι της 15.5.93 υποβάλει στο Υπουργείο 
Χωροταξίας, Περιβάλλοντος και Δημοσίων Έργων την ει¬ 
δική μελέτη, οι προδιαγραφές της οποίας καθορίζονται 
στο άρθρο 4 της αποφάσεως του Υπουργού Βιομηχανίας, 
Ενέργειας και Τεχνολογίας με αριθμό Δ10/Φ68/6812/ 
18.3.93 (ΦΕΚ 221/Β). Για τον σκοπό αυτό εκδίδεται 
πράξη του Νομάρχη, στην οποία καθορίζεται και η υπό του 
δευτέρου εδαφίου της παρ. 5 του άρθρου 20 του Ν. 
2115/93 προβλεπόμενη ειδική αποζημίωση κατόπιν γνώ¬ 
μης του Νομαρχιακού Συμβουλίου. 

Μετά την έγκριση της ειδικής μελέτης καλείται ο ενδια¬ 
φερόμενος με πράξη του Νομάρχη να καταθέσει την εγγυ- 

ητική επιστολή που προβλέπεται στο άρθρο 16 της πα- 
ρούσης αποφάσεως. 

3. Η λειτουργία των λατομείων των παρ. 1 και 2 του πα¬ 
ρόντος άρθρου μπορεί να παραταθεί, σύμφωνα με το δεύ¬ 
τερο εδάφιο της παρ. 8 του άρθρου 20 του Ν. 2115/93, 
για τρία (3) το πολύ έτη, εφόσον συντρέχει μία από τις ορι¬ 
ζόμενες στην ανωτέρω διάταξη προϋποθέσεις. Για τον 
σκοπό αυτό απαιτείται η υποβολή στον Νομάρχη προς της 
παρελεύσεως διμήνου από την λήξη της διετίας των παρ. 
1 και 2 του παρόντος άρθρου, σχετικής αιτήσεως μαζί με 
το αντίγραφο εγκεκριμένης μελέτης σύμφωνα με το άρ¬ 
θρο 4 της αποφάσεως του Υπουργού Βιομηχανίας, Ενέρ¬ 
γειας και Τεχνολογίας με αριθμό Δ10/Φ68/6812/18.3.93 
(ΦΕΚ 221/Β). 

Μετά την υποβολή των ως άνω δικαιλογητικών ο Νομάρ¬ 
χης αποστέλλει τον σχετικό φάκελο στον Υπουργό Βιομη¬ 
χανίας, Ενέργειας και Τεχνολογίας μαζί με εισήγηση επί 
της αποδοχής ή μη της αιτήσεως. Σε περίπτωση εκδό- 
σεως εγκριτικής αποφάσεως του Υπουργού Βιομηχανίας 
Ενέργειας και Τεχνολογίας, σύμφωνα με το δεύτερο εδά¬ 
φιο της παρ. 8 του άρθρου 20 του Ν. 2115/93, ο Νομάρ¬ 
χης εκδίδει απόφαση, στην οποία περιλαμβάνονται: 

α. Όλοι οι όροι που αναφέρονται στην απόφαση του 
Υπουργού Βιομηχανίας, Ενέργειας και Τεχνολογίας. 

β. Πρόσκληση με την οποία καλείται ο ενδιαφερόμενος 
για την κατάθεση της εγγυητικής επιστολής που προβλέ- 
πεται στο άρθρο 16 της παρούσης αποφάσεως. 

Σε περίπτωση εκδόσεως αρνητικής αποφάσεως, η από¬ 
φαση επιδίδεται στον ενδιαφερόμενο και κοινοποιείται 
στην Αστυνομική Αρχή, προκειμένου να μεριμνήσει για την 
διακοπή της λειτουργίας του λατομείου. 

4. Για τα λατομεία των παρ. 3 και 5 του άρθρου 20 του Ν. 
2115/93, εκτός από τη βεβαίωση των τυχόν οφειλομένων 
παγίων και αναλογικών μισθωμάτων, πρέπει να διενεργη- 
θεί από διπλωματούχο Τοπογράφο Μηχανικό ή Πολιτικό 
Μηχανικό, που θα ορισθεί με απόφαση του Νομάρχη, το- 
πογραφική καταμέτρηση των δημοσίων εκτάσεων που κα¬ 
ταπατήθηκαν ή έχουν υποστεί εκμετάλλευση μέχρι τις 
15.2.93 και του όγκου του πετρώματος που έχει απολη- 
φθεί από την αυθαίρετη εκμετάλλευση. 

Τα ανωτέρω στοιχεία διαβιβάζονται στον αρμόδιο Οικο¬ 
νομικό Έφορο ο οποίος θα μεριμνήσει βάσει του άρθρου 1 
του Β. Δ/τος 619/65 (ΦΕΚ 141/Α/27.7.65) για τον καθο¬ 
ρισμό, την βεβαίωση και την είσπραξη της καταβλητέας 
υπέρ του Δημοσίου αποζημιώσεως που προβλέπουν οι 
διατάξεις του άρθρου 5 του Ν. 5895/33. 

ΜΕΡΟΣ Δ 

ΕΛΕΓΧΟΣ ΣΥΜΒΑΣΕΩΝ - ΔΙΑΧΕΙΡΙΣΗ ΔΗΜΟΣΙΩΝ 
ΛΑΤΟΜΕΙΩΝ ' 

Αρθρο 14 

Εγκατάσταση μισθωτού 

1. Ο μισθωτής εγκαθίσταται στον λατομικό χώρο μετά 
την υπογραφή της σχετικής συμβάσεως και την παράδοση 
του χώρου από την αρμόδια Υπηρεσία της Νομαρχίας. 

2. Πριν από την παράδοση του μισθίου πραγματοποιεί¬ 
ται από τον μισθωτή οροσήμανσή του με τεχνητά και ευ¬ 
κρινή σταθερά ορόσημα καθ’ όλη την περίμετρο και σε 
αποστάσεις μεταξύ τους όχι μεγαλύτερες από 50 μέτρα. 

Τα ορόσημα αποτελούνται από στυλίσκους ετοίμου 


σκυροδέματος συνολικού ύψους 1 μέτρου, ενώ πενήντα 
τουλάχιστον εκατοστά θα βρίσκονται υπεράνω της επιφά¬ 
νειας του εδάφους. Τα τεύχη της οριοθετήσεως υποβάλ¬ 
λονται στην αρμόδια Υπηρεσία της Νομαρχίας εντός μη- 
νός από της υπογραφής της συμβάσεως. 

3. Μετά την υποβολή των τευχών οριοθετήσεως και τον 
έλεγχό τους από τριμελή επιτροπή υπαλλήλων της Νομαρ¬ 
χίας, που συγκροτείται με απόφαση του Νομάρχου, συ- 
ντάσσεται πρωτόκολλο παραδόσεως και παραλαβής που 
υπογράφεται από την επιτροπή και από τον μισθωτή ή τον 
νόμιμο εκπρόσωπό του. 

Αρθρο 15 

Ελεγχος πραγματοποιήσεως των επενδύσεων 
Εγγυητική επιστολή εκπληρώσεως όρων 
της συμβάσεως 

1. Μετά την παρέλευση της προθεσμίας ενάρξεως της 
παραγωγικής δραστηριότητας, που καθορίζεται στη δια¬ 
κήρυξη της δημοπρασίας κατά την περίπτωση η της παρ. 2 
του άρθρου 3 της παρούσης αποφάσεως και στη σύμβαση 
μισθώσεως, διενεργείται, από τεχνικούς υπαλλήλους της 
Νομαρχίας που ορίζονται με απόφαση του Νομάρχου, 
έλεγχος προκειμένου να πιστοποιηθεί εάν έχουν πραγμα¬ 
τοποιηθεί οι επενδύσεις που αναφέρονται στην εγκρι- 
θείσα από το Υπουργείο Βιομηχανίας, Ενέργειας και Τε¬ 
χνολογίας τεχνική μελέτη και εάν το λατομείο είναι σε 
πλήρη παραγωγική ετοιμότητα σύμφωνα με την υποβλη- 
θείσα προσφορά και την συνομολογηθείσα σύμβαση. 

2. Σε περίπτωση μη συμμορφώσεως του μισθωτού προς 
τις συμβατικές υποχρεώσεις του, σύμφωνα με τα ανω¬ 
τέρω, ο Νομάρχης εκδίδει απόφαση που επιδίδεται με 
απόδειξη στου μισθωτή, με την οποία: 

α. διατάσσεται η κατάπτωση της εγγυητικής επιστολής 
της περιπτώσεως 1 της παρ. 6 του άρθρου 5 της παρού¬ 
σης αποφάσεως. 

β. τάσσεται προθεσμία έξι μηνών για την συμμόρφωσή 
του. Σε περίπτωση πόυ παρέλθει και αυτή η προθεσμία 
άπρακτη, καταγγέλλεται με απόφαση του Νομάρχου η 
σύμβαση μισθώσεως. 

3. Σε περίπτωση διαπιστώσεως από την επιτροπή της 
παρ. 1 ότι ο μισθωτής συμμορφώθηκε προς τις συμβατι¬ 
κές υποχρεώσεις εντός της τασσομένης στην σύμβαση 
προθεσμίας, επιστρέφεται σ’ αυτόν η κατατεθέίσα εγγυη¬ 
τική επιστολή της περ. ι της παρ. 6 του άρθρου 5, αφού 
καταθέσει άλλη εγγυητική επιστολή πενταετούς διάρ¬ 
κειας για την τήρηση των λοιπών όρων της συμβάσεως πο¬ 
σού ίσου με το ελάχιστο συνολικό ετήσιο μίσθωμα, όπως 
καθορίζεται από την σύμβαση. Η εγγυητική αυτή επιστολή 
θα αντικαθίσταται ανά πενταετία, ένα μήνα πριν από την 
λήξη της, αναπροσαρμοζομένη σύμφωνα με την εκάστοτε 
αναπροσαρμογή του συνολικού ελάχιστου ετησίου μισθώ¬ 
ματος ή πριν από κάθε παράταση μισθώσεως. 

Σε περίπτωση μη εγκαίρου καταθέσεως της νέας εγγυ¬ 
ητικής επιστολής, η παλαιό εγγυητική επιστολή θα κατα¬ 
πίπτει υπέρ του Ελληνικού Δημοσίου με απόφαση του Νο¬ 
μάρχου, που θα επιδίδεται στον ενδιαφερόμενο. 

4. Σε περίπτωση παραβάσεως όρων της συμβάσεως μι¬ 
σθώσεως, ασχέτως της επιβολής άλλων κυρώσεων, η κα- 
τατεθείσα εγγυητική επιστολή εκπληρώσεως όρων της 
συμβάσεως θα καταπίπτει με τη διαδικασία της προηγου- 
μένης παραγράφου.' 

5. Μετά την κατάπτωση, για οποιονδήποτε λόγο, της 

εγγυητικής επιστολής εκπληρώσεως των όρων της συμ¬ 
βάσεως καλείται ο μισθωτής για την κατάθεση, εντός προ¬ 
θεσμίας τριάντα (30) ημερών, νέας εγγυητικής επιστολής, 
εφόσον δεν τίθεται θέμα καταγγελίας της συμβάσεως μι¬ 
σθώσεως. 

Σε περίπτωση που παρέλθει άπρακτη η ως άνω προθε¬ 
σμία καταγγέλλεται με απόφαση του Νομάρχη η σύμβαση 
μισθώσεως. 

Άρθρο 16 

Κατάθεση, κατάπτωση, ανανέωση εγγυητικών 
επιστολών αποκατάστασης λατομείων εκτός 
λατομικών περιοχών 

1. Πριν από τη μίσθωση δημοσίου λατομείου αδρανών 
υλικών κατ’ εφαρμογήν της παρ. 2 του άρθρου 8 του Ν. 
2115/93 ή πριν από την παράταση της μισθώσεως κατ’ 
εφαρμογήν των άρθρων 6 και 9 για τα λατομεία του άρ¬ 
θρου 8 ή για τα λατομεία της παρ. 3 του άρθρου 20 του 
ίδιου Νόμου, απαιτείται η κατάθεση από τον ενδιαφερό¬ 
μενο υπέρ του Ελληνικού Δημοσίου εγγυητικής επιστολής 
αναγνωρισμένης Τραπέζης ποσού ίσου με το αναφερό- 
μενο κόστος αποκαταστάσεως που προκύπτει από την με¬ 
λέτη που συνοδεύει την απόφαση εγκρίσεως περιβαλλο¬ 
ντικών όρων που εκδίδεται κατ' εφαρμογήν της Κ.Υ.Α. 
69269/5387/24.10.90 (ΦΕΚ 678/Β ). 

Για την κατάθεση της εγγυητικής αυτής επιστολής κα¬ 
λείται με ειδική πρόσκληση του Νομάρχη ο ενδιαφερόμε¬ 
νος, σύμφωνα με τα προβλεπόμενα στις παραγράφους 6 
του άρθρου 5,4 του άρθρου 8 και 3 του άρθρου 11 της πα- 
ρούσης αποφάσεως. Η εγγυητική επιστολή πρέπει να εί¬ 
ναι πενταετούς διάρκειας. 

2. Την ίδια ως άνω εγγυητική επιστολή υποχρεούνται να 
υποβάλουν οι ενδιαφερόμενοι κατόπιν ειδικής προσκλή- 
σεως του Νομάρχου για την χορήγηση των παρατάσεων 
που προβλέπονται από την παράγραφο 5 και το δεύτερο 
εδάφιο της παρ. 8 του άρθρου 20 του Ν. 2115/93 σύμ¬ 
φωνα με τα προβλεπόμενα στο άρθρο 13 της παρούσης 
αποφάσεως. Το ποσό που θα καλύπτει η εγγυητική επι¬ 
στολή πρέπει να είναι ίσο με το ποσό που αναφέρεται στην 
εγκεκριμένη μελέτη των παρ. 2 και 3 του άρθρου 13 της 
παρούσης για το κόστος αποκαταστάσεως. 

3. Ένα μήνα πριν από την λήξη της, η ως άνω εγγυητική 
επιστολή για τα λατομεία της τίαρ. 2 του άρθρου 8 του Ν. 
2115/93, θα αντικαθίσταται κάθε φορά από άλλη, επίσης 
πενταετούς ισχύος, αλλά ποσού προσηυξημένου κατά 
40% από την προηγουμένη. Σε περίπτωση μη εμπροθέ¬ 
σμου καταθέσεως της νέας, η παλαιά εγγυητική επιστολή 
θα καταπίπτει με απόφαση του Νομάρχου, που επιδίδεται 
στον ενδιαφερόμενο, υπέρ του Ελληνικού Δημοσίου, το 
δε αντίστοιχο ποσό θα διατίθεται στις Υπηρεσίες του 
Υπουργείου Γεωργίας κατά τα αναφερόμενα στην παρ. 3 
του άρθρου 8 του Ν. 2115/93. 

4. Σε περίπτωση επιβολής διοικητικών κυρώσεων κατ’ 
εφαρμογήν του'άρθρου 15 του Ν. 1428/84, όπως τούτο 
τροποποιήθηκε με το άρθρο 13 του Ν. 2115/93, για παρά¬ 
βαση της αποφάσεως εγκρίσεως περιβαλλοντικών όρων ή 
κατόπιν υποβολής σχετικής προτάσεως από το αρμόδιο 
Δασαρχείο ή τον Επιθεωρητή Μεταλλείων, η κατατεθείσα 
εγγυητική επιστολή θα καταπίπτει υπέρ του Δημοσίου με 
τη διαδικασία της προηγουμένης παραγράφου. 

5. Μετά την κατάπτωση για οποιονδήποτε λόγο, της εγ¬ 
γυητικής επιστολής, καλείται ο ενδιαφερόμενος από τον 


Νομάρχη για την κατάθεση νέας, εφόσον δεν τίθεται θέμα 
εφαρμογής του άρθρου 11 του Ν. 1428/84. 

6. Στις συνομολογούμενες συμβάσεις μισθώσεως ή πα- 
ρατάσεως μισθώσεως Δημοσίων Λατομείων καθώς και 
στις χορηγούμενες από τον Νομάρχη παρατάσεις της παρ. 
2 του παρόντος άρθρου, πρέπει να τίθεται όρος ότι ο εν¬ 
διαφερόμενος οφείλει να καταθέσει ένα μήνα πριν από 
την λήξη της ή μετά την ενδεχόμενη κατάπτωσή της, νέα 
εγγυητική επιστολή, άλλως η μίσθωση ή η παράταση λει¬ 
τουργίας παύουν ισχύουσες. 

Άρθρο 17 

Υπολογισμός, Βεβαίωση και διάθεση μισθωμάτων 

1. Από την υπογραφή της συμβάσεως μισθώσεως μέχρι 
την ημερομηνία ενάρξεως της παραγωγικής δραστηριότη¬ 
τας ο μισθωτής υποχρεούται στην καταβολή μόνο των πα¬ 
γίων μισθωμάτων, που καθορίζονται στην σύμβαση μισθώ¬ 
σεως. 

2. Μετά την παρέλευση της προθεσμίας ενάρξεως της 
παραγωγικής διαδικασίας ή της προθεσμίας της παρ. 2 
του άρθρου 15 ο μισθωτής υποχρεούται στην καταβολή 
και αναλογικών μισθωμάτων με βάση τα προβλεπόμενα 
στην σύμβαση μισθώσεως. Συμψηφισμός παγίων και ανα¬ 
λογικών μισθωμάτων απαγορεύεται. 

3. Ο υπολογισμός του αναλογικού μισθώματος γίνεται 
από τον Νομάρχη κατά κύριο λόγο, με βάση τα τιμολόγια 
πωλήσεως που υποβάλλει ο μισθωτής μαζί με συγκεντρω¬ 
τική κατάσταση με τα στοιχεία πωλήσεων (ποσότητες - τι¬ 
μές) εντός του πρώτου μηνός του επομένου έτους ή με 
οποιαδήποτε άλλη πρόσφορη μέθοδο, όπως τοπογραφική 
επιμέτρηση των ποσοτήτων που εξορύχθηκαν, έλεγχος 
των βιβλίων της επιχειρήσεως, διασταύρωση των υποβαλ- 
λομένων στοιχείων με τα υποβαλλόμενα στους Ο.Τ.Α. 
στοιχεία για την καταβολή του ειδικού τέλους του άρθρου 
15 του Ν. 2115/93 ή με εφαρμογή μεθόδου από τις ανα- 
φερόμενες στην επόμενη παράγραφο. 

4. Σε περίπτωση ιδιοχρησιμοποιήσεως ποσοτήτων 
αδρανών υλικών, όπως από εργολήπτες δημοσίων έργων 
για τροφοδοσία εγκαταστάσεων του μισθωτή, η τιμή πω¬ 
λήσεως για τον υπολογισμό του αναλογικού μισθώματος 
θα προσδιορίζεται με βάση προγενέστερα τιμολόγια του 
ίδιου λατομείου είτε με βάση την τιμή πωλήσεως προϊό¬ 
ντων της αυτής ποιότητας άλλων λατομείων. Σε περί¬ 
πτωση ελλείψεως τέτοιων στοιχείων για τον προσδιορισμό 
της τιμής πωλήσεως θα λαμβάνεται υπόψη το κόστος λει¬ 
τουργίας και το επιχειρηματικό κέρδος. 

Για τις περιπτώσεις των συμβάσεων μισθώσεως ή παρα- 
τάσεως αυτών, που συνομολογούνται κατ’ εφαρμογή των 
άρθρων 8 και 9 της παρούσης αποφάσεως, ως τιμή πωλή¬ 
σεως θα λαμβάνεται υπόψη η συμβατική τιμή (ποσοστό 
της εκάστοτε ισχυούσης βοηθητικής τιμής 622 της εγκε¬ 
κριμένης Αναλύσεως Τιμέων και Περιγραφικού Τιμολο¬ 
γίου Έργων Οδοποιίας εκδόσεως 1975). 

5. Για τις συμβάσεις μισθώσεων ή παρατάσεων που συ- 
νομολογούνται μετά την έναρξη ισχύος της παρούσης 
αποφάσεως το προσδιοριζόμενο ετήσιο μίσθωμα δεν επι¬ 
τρέπεται να είναι μικρότερο από το ελάχιστο ετήσιο μί¬ 
σθωμα όπως προσδιορίζεται κάθε φορά με βάση τους 
όρους της συμβάσεως. 

Σε περίπτωση που μετά την εφαρμογή των προβλεπο- 
μένων στις παρ. 3 και 4 του παρόντος άρθρου, προκύπτει 
μικρότερο ετήσιο μίσθωμα, τότε θα βεβαιώνεται το ως 

άνω ελάχιστο ετήσιο συμβατικό μίσθωμα με την διαδικα¬ 
σία της παρ. 8. 

6. Για τα Δημόσια Λατομεία εντός λατομικών περιοχών, 
οι καταβαλλόμενες δαπάνες για τα έργα υποδομής θα 
συμψηφίζονται με τα αναλογικά μισθώματα. Οι ως άνω δα¬ 
πάνες θα διαπιστώνονται ή θα εκτιμώνται από τριμελή επι¬ 
τροπή τεχνικών υπαλλήλων που θα συγκροτείται με από¬ 
φαση του Νομάρχου ύστερα από αίτηση του μισθωτού. 

Ως έργα υποδομής νοούνται η κατασκευή, επέκταση 
και διαμόρφωση οδού προσπελάσεως μέχρι των ορίων του 
λατομικού χώρου, η ηλεκτροδότηση του λατομείου; η 
εγκατάσταση τηλεφωνικών γραμμών καθώς και τα απαι- 
τούμενα έργα υδροδοτήσεως (γεωτρήσεις κ.λπ.) του λα¬ 
τομείου. 

Με βάση την ως άνω έκθεση θα εκδίδεται απόφαση του 
Νομάρχου για τον καθορισμό των προς συμψηφισμό δα¬ 
πανών. Μέχρι ολοκληρώσεως του συμψηφισμού δεν θα 
βεβαιώνονται αναλογικά μισθώματα. 

7. Η διαδικασία της προηγουμένης παραγράφου θα 
ακολουθηθεί και για τα Δημόσια Λατομεία που έχουν μι¬ 
σθωθεί μέχρι ενάρξεως ισχύος του Ν. 2115/93, εντός λα¬ 
τομικών περιοχών. 

8. Μετά τον υπολογισμό των μισθωμάτων κατά τα ανα- 
φερόμενα στις προηγούμενες παραγράφους, θα συντάσ- 
σσεται από την αρμόδια Υπηρεσία της Νομαρχίας και θα 
αποστέλλεται στην αρμόδια Δ.Ο.Υ. τίτλος Βεβαιώσεως 
(χρηματικός κατάλογος) για την είσπραξη των μισθωμάτων 
υπέρ του Νομαρχιακού Ταμείου, σύμφωνα με τις διατάξεις 
του Κ.Ε.Δ.Ε. 

9. Η ειδική αποζημίωση της παρ. 2 του άρθρου 13 τής 
παρούσης αποφάσεως υπολογίζεται κάθε εξάμηνο με 
βάση τα στοιχεία της παρ. 3 του παρόντος άρθρου που 
υποβάλλει ο ενδιαφερόμενος το πρώτο δεκαπενθήμερο 
από την λήξη του εξαμήνου. 

10. Μετά τον υπολογισμό της αποζημιώσεως της προη¬ 
γουμένης παραγράφου θα συντάσσεται από την αρμόδια 
Υπηρεσία της Νομαρχίας και θα αποστέλλεται στην αρμό¬ 
δια Δ.Ο.Υ. τίτλος Βεβαιώσεως (χρηματικός κατάλογος) 
για την είσπραξή του υπέρ του Δημοσίου σύμφωνα με τις 
διατάξεις του ΚΕΔΕ. 

Αρθρο 18 

Εισφορά μισθωτικών δικαιωμάτων 

1. Σύμφωνα με τις διατάξεις της παρ. 3 του άρθρου 6 
του Ν. 1428/84 επιτρέπεται η εισφορά του συνόλου των 
μισθωτικών δικαιωμάτων σε Εταιρεία που υφίσταται ή 
πρόκειται να συσταθεί ύστερα από έγκριση του Νο¬ 
μάρχη. 

Για το σκοπό αυτό υποβάλλεται σχέδιο καταστατικού 
της Εταιρείας ή σχέδιο της συμβάσεως εισφοράς μισθωτι¬ 
κών δικαιωμάτων. 

Ο Νομάρχης εκδίδει εντός μηνάς απόφαση περί εγκρί- 
σεως (ενδεχομένως υπό όρους) του ως άνω σχεδίου και 
καλεί τον ενδιαφερόμενο για την υποβολή αντιγράφου του 
καταστατικού της Εταιρείας ή της συμβάσεως εισφοράς 
σε τακτή προθεσμία. Η εισφορά θα ισχύει για όσο χρόνο 
διαρκεί η σύμβαση μισθώσεως. 

2. Από της συστάσεως της Εταιρείας η σύμβαση μισθώ¬ 
σεως του λατομείου εξακολουθεί να ισχύει με τους ίδιους 
όρους, στην θέση δε του μισθωτού υπεισέρχεται αυτοδι¬ 
καίως η εταιρεία, η οποία αναλαμβάνει και τις μέχρι τότε 
υποχρεώσεις του. 


3. Εισφορά μισθωτικού δικαιώματος δεν είναι επιτρεπτή 
προκειμένου για λατομεία της παρ. 2 του άρθρου 5 του Ν. 
2115/93 καθώς και για λατομεία εκμισθούμενα σε παρα¬ 
γωγούς ασβέστου ή τσιμέντου εκτός εάν στην ως άνω 
εταιρεία, εισφερθεί και το εργοστάσιο παραγωγής ασβέ¬ 
στου ή τσιμέντου. 

Άρθρο 19 

Κυρώσεις 

1. Σε περίπτωση παραβάσεων υπό του μισθωτού όρων 
της συμβάσεως, εκδίδεται απόφαση του Νομάρχου περί 
καταπτώσεως της αντιστοίχου εγγυητικής επιστολής 
υπέρ του Ελληνικού Δημοσίου με την διαδικασία των άρ¬ 
θρων 15 και 16 της παρούσης αποφάσεως. 

2. Σε περίπτωση παραβάσεων όρων της συμβάσεως για 
τους οποίους τίθεται θέμα καταγγελίας της, ή εφαρμογής 
του άρθρου 11 του Ν. 2115/93 ο μισθωτής καλείται σε 
ακρόαση εντός πέντε (5) ημερών από την επίδοση της 
σχετικής προσκλήσεως. Περί της ακροάσεως συντάσσε- 
ται πρακτικό που υπογράφεται από τον μισθωτή και τον 
Νομάρχη ή τον εξουσιοδοτημένο από αυτόν υπάλληλο της 
Νομαρχίας. 

3. Η σχετική απόφαση περί καταγγελίας της συμβά¬ 
σεως, η οποία πρέπει να είναι αιτιολογημένη, επιδίδεται 
στον μισθωτή με απόδειξη και κοινοποιείται στην αρμόδια 
Υπηρεσία του Υπουργείου Β.Ε.Τ., την Επιθεώρηση Με¬ 
ταλλείων και την Τοπική Αστυνομική Αρχή. 

4. Σε περίπτωση παραβάσεως του υπό στοιχείο (ε) 
όρους της παρ. 1 του άρθρου 9 της παρούσης αποφά¬ 
σεως, πέραν της εκδόσεως της αποφάσεως της προηγου¬ 
μένης παραγράφου, συντάσσεται και,.αποστέλλεται στην 
αρμόδια Δ.Ο.Υ. Βεβαίωση εισπράξεως της αξίας των πω- 
ληθειδών ποσοτήτων υπέρ του Δημοσίου με την διαδικα¬ 
σία του Κ.Ε.Δ.Ε. 

5. Σε περίπτωση διαπιστώσεως υπερβάσεως των ορίων 
του μισθού ακολουθείται από την Νομαρχία η διαδικασία 
της παρ. 4 του άρθρου 13 της παρούσης αποφάσεως, ενώ · 
παραλλήλως η Επιθεώρηση Μεταλλείων και η Τοπική 
Αστυνομική Αρχή προβαίνουν στις απαραίτητες ενέργειές 
τους για την επιβολή των κυρώσεων που προβλέπονται 
από το άρθρο 16 του Ν. 1428/84, όπως αυτό αντικατα- 
στάθηκε με το άρθρο 25 του Ν. 2115/93. 

Άρθρο 20 
Παραίτηση μισθωτού 

. 1. Παραίτηση μισθωτού από την σύμβαση μπορεί να 
υποβληθεί μετά την παρέλευση της προθεσμίας ενάρ¬ 
ξεως της παραγωγικής διαδικασίας ή της προθεσμίας της 
παρ. 2 του άρθρου 15 της παρούσης αποφάσεως. 

2. Πριν από την αποδοχή της παραιτήσεως από τον Νο¬ 
μάρχη, πρέπει να διαπιστωθεί εάν τηρήθηκαν οι όροι που 
προβλέπονται από την σύμβαση. Σε περίπτωση παραβά¬ 
σεως όρων της συμβάσεως επιβάλλονται οι κυρώσεις του 
άρθρου 19 της παρούσης αποφάσεως. 

3. Εφόσον διαπιστωθεί η τήρηση των συμβατικών όρων, 
επιστρέφονται οι κατατεθείσες εγγυητικές επιστολές και 
εκδίδεται η απόφαση του Νομάρχου περί αποδοχής της 
παραιτήσεως. ·-.. 

4. Με την αποδοχή της παραιτήσεως καλείται ο ενδια¬ 
φερόμενος για την καταβολή του ελάχιστου συμβατικού 
μισθώματος του επομένου εξαμήνου και την παρόδοση 

του λατομικού χώρου, σύμφωνα με τα προβλεπόμενα στο 
άρθρο 21. 

Άρθρο 21 

Παράδοση του μισθίου 

. 1. Μετά την λήψη ή την καταγγελία της συμβάσεως μι¬ 
σθώσεως, καλείται ο ενδιαφερόμενος με ειδική πρό¬ 
σκληση του Νομάρχου, που επιδίδεται με απόδειξη, να 
απομακρύνει τα μηχανήματά του να αποκομίσει τα τυχόν 
εξορυχθέντα προϊόντα και να παραδώσει το μίσθιο σε τα¬ 
κτή προθεσμία ενώπιον επιτροπής παραλαβής που συ¬ 
γκροτείται με απόφαση του Νομάρχου από τρεις τεχνι¬ 
κούς υπαλλήλους της Νομαρχίας. 

2. Σε περίπτωση λήξεως της συμβάσεως, η επιτροπή 
οφείλει να διαπιστώσει εάν τηρήθηκαν ή όχι οι συμβατικοί 
όροι και εισηγείται την επιβολή των κυρώσεων που προ- 
βλέπονται από την σύμβαση με την διαδικασία των άρθρων 
15 και 16 και της παρ. 5 του άρθρου 19 ή την επιστροφή 
των εγγυητικών επιστολών. 

3. Περί της παραδόσεως και παραλαβής συντάσσει 
πρωτόκολλο που υπογράφεται από τον μισθωτή και τα 
μέλη της Επιτροπής. Η επιτροπή οφείλει να διαπιστώσει 
εάν έχουν τηρηθεί όλα τα προβλεπόμενα από τον ισχύο- 
ντα Κανονισμό Μεταλλευτικών και Λατομικών Εργασιών 
για την περίπτωση, όπως περίφραξη αποκρήμνων περιο¬ 
χών. 

4. Σε περίπτωση αρνήσεως του μισθωτού να παραδώσει 
τον μισθωθέντα χώρο, ή μη εμφανίσεώς του συντάσσεται 
ειδική έκθεση που υποβάλλεται στον Νομάρχη. 

5. Σε περίπτωση μη παραδόσεως του μισθίου εντός της 
ταχθείσης προθεσμίας, ανεξαρτήτως από την επιβολή άλ¬ 
λων κυρώσεων, επιβάλλεται με απόφαση του Νομάρχου 
ρήτρα που προσδιορίζεται στην σύμβαση ως το γινόμενο 
του ενός τριακοστού της ελάχιστης ετήσιας συμβατικής 
παραγωγής επί την εκάστοτε ισχύουσα Βοηθητική Τιμή 
622 θραυστού υλικού λατομείου σταθεροποιημένου τύ¬ 
που της εγκεκριμένης Αναλύσεως Τιμών και περιγραφι¬ 


κού Τιμολογίου Έργων Οδοποΐας εκδόσεως 1975 (από¬ 
φαση Υπουργού Δημοσίων Έργων αριθ. Γ3β/0/12/134- 
Ω/2.6.75 ΦΕΚ 198/Β). 

Για την είσπραξη υπέρ του Δημοσίου της ως άνω ρήτρας 
συντάσσεται από την αρμόδια Υπηρεσία της Νομαρχίας 
και αποστέλλεται στην αρμόδια Δημόσια Οικονομική Υπη¬ 
ρεσία (ΔΟΥ) Τίτλος Βεβαιώσεως. 

6. Σε περίπτωση συνεχίσεως της εκμεταλλεύσεως μετά 
την λύση ή την λήξη της συμβάσεως, επιβάλλονται κυρώ¬ 
σεις που προβλέπονται στην παρ. 5 του άρθρου 19 του 
παρούσης αποφάσεως. 

ΚΕΦΑΛΑΙΟ Ε 
ΤΕΛΙΚΕΣ ΔΙΑΤΑΞΕΙΣ 

Άρθρο 22 

Καταργούμενες διατάξεις 

Από την έναρξη ισχύος της παρούσης αποφάσεως κα- 
ταργείται η ισχύς της αποφάσεως του Υπουργού Ενέρ¬ 
γειας και Φυσικών Πόρων με αριθμό 9371/27.6.84 «Εκμί- 
σθωση δημοσίων λατομείων αδρανών υλικών» (ΦΕΚ 436/ 

Β). 

Άρθρο 23 

Αντιμετώπιση Δαπάνης 

Από τις διατάξεις της αποφάσεως αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Άρθρο 24 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από της δημοσιεύσεώς της. 

Αθήνα, 7 Δεκεμβρίου 1993 

Ο ΥΦΥΠΟΥΡΓΟΣ 

ΧΡΗΣΤΟΣ ΠΑΧΤΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


